Jouni Lehtosen juhlapuhe MTK Lammi-Tuulos 100-vuotisjuhlassa – Lammin kotiseutu\nKatkelma Puntilan isännän Hämeenmaan ylistyksestä:\n…maaperä on siellä niin lihavaa, että sinne kun laskee lehmät apilaan, niin kolmasti päivässä saat lypsää, ja korsi kasvaa leukaan asti kahlesti kesässä.\nArvoisat juhlavieraat, näillä Johannes Puntilan sanoilla haluan tervehtiä juhlivaa maa- ja metsätaloustuottajien keskusjärjestöä ja ennen kaikkea teitä arvoisat Hauhon, Lammin ja Tuuloksen viljelijät kumppaneineen.\nPuntilan isännän esikuva on hauholainen 1871 syntynyt maanviljelijä ja isäntä Robert Juntula, Juntulan Roope. Hän viljeli tilaansa Hauhon Miehoilassa. Hän oli periaatteellinen ja perusteellinen mies, perusteellinen myös silloin kun oli juhlan aika.\nPuntilan isäntä ja hänen renkinsä Matti -näytelmässä on myös eloisa kuvaus siitä, kuinka kieltolain aikana Puntila haluaa saada laillista viinaa, sillä muu ei häneltä menisi kurkusta alas.\nOnneksi Puntilassa on yhdeksänkymmentä lypsävää sillä, kun isäntä kertoo eläintohtorille, että nyt niissä kaikissa on ankara tulirokko ja hänen on heti saatava laillista pirtua niiden sairastaman tulirokon hoitamiseen, niin johan eläintohtori moisen taudin edessä heltyy reseptin kirjoittamaan.\nEläintohtorin epäillessä taudinmääritystä, Puntilan pontevan todistuksen mukaan tauti on juuri tulirokkoa, siitä oireena lehmillä on kyljissään ruskeita laikkuja ja toisilla taas mustia.\nKuka tai ketkä sitten ovat tämän hienon hämäläisen näytelmän ja Hämeenmaan ylistyksen, enkä puhu nyt osuuskaupasta, takana.\nHauholaisen Wuolijoen rusthollin pojan Sulo Wuolijoen kanssa 1908 avioitunut sittemmin näytelmäkirjailijaksi ryhtynyt liikenainen Hella Wuolijoki majoitti luokseen 1940 saksalaisen kirjailijan Bertolt Brechtin, joka oli joutunut lähtemään maanpakoon kotimaastaan.\nHella Wuolijoki kertoi Brechtille tästä Juntulan Roopesta, entisen miehensä serkusta ja tämän seikkailuista muun muassa laillisen viinan etsinnässä. Näin nämä kaksi ulkopuolista, virolaissyntyinen Hella Wuolijoki ja saksalainen Brecht, yhdessä kirjoittivat saksaksi näytelmän Herr Puntila und sein knecht Matti. Näytelmä suomennettiin Herra Puntila ja hänen renkinsä Matti -nimiseksi.\nTässä kävi kuten usein, että tarvitaan joku ulkopuolinen näkemään se kaikki kauneus ja arvo, mikä ympärillämme täällä Hämeen sydänmailla on. Itse emme sitä aina huomaa tai osaa arvostaa, ellei joku toinen sitä meille kehu. Mutta sittenkin toteamme, ettei tehlä tästä ny numeroo.\nHella Wuolijoen tunnetuimmat näytelmät, viiden Niskavuori-näytelmän sarja, ovat hämäläisen maaseudun ja agraariyhteisön tarkkanäköistä kuvausta.\nHella Wuolijoki ei kuitenkaan ollut maatalouden kuvaajana ulkopuolinen, asioista tietämätön. Vaan hyvin perillä ja perehtynyt.\nHän hankki omistukseensa 1920 Iitin Lyöttilän kylästä Marlebeckin kartanon, jota ryhtyi 1920-luvulla kehittämään pitäjän mallitilaksi kuin Heta ja Akusti Muumäen rappiotilaa Niskavuoren Heta -näytelmässä.\nRaivauksen jälkeen peltoa oli kaikkiaan 150 hehtaaria ja vuonna 1929 rakennutettiin uusi navetta 72 lehmälle. Kantakirjakarja oli ayshire-rotuista. Tilan kokonaispinta-ala oli 450 hehtaaria.\nMarlebeckin kunnostamiseen saatiin rahaa 1920-luvulla sahabisneksistä Karjalan alueella, jossa Hellalla oli Carelia Timber -saha ja myöhemmin Aunuksen puuliike. Kunnes 1930-luvun lama kaatoi bisnekset ja Hella Wuolijoki ryhtyi kirjailijaksi ja menestyi.\nMutta vielä Hellan viljelyksiin. Puutarhaviljely kiinnosti häntä myös. Ja hän oli suurten linjojen nainen. Kaikki mitä tehtiin, tehtiin isosti. Puutarha käsitti kaikkiaan noin 5 hehtaaria, vadelmia toista hehtaaria, mansikoita ja avomaankurkkuja. Ja joiden kasvua emäntä valvoi ja vahti tarkoin.\nNiskavuori-elokuvien ja -näytelmien välityksellä moni nykypolven edustaja saa maalaisromanttisen kuvauksen entisajan elämästä maaseudulla. Niskavuorinäytelmät kattavat ajanjakson alkaen 1880-luvun suomalaisuusaatteesta, 1800-luvun lopun metsärahoista, sortovallan kautta kapinan aikaan ja siitä torpparien vapautumiseen, 1920-voimakkaaseen yhteiskunnan kehitykseen kohti 1930-luvun lamaa ja toista maailmansotaa. Sota-aika koettelee niin Niskavuorta kuin koko itsenäistä Suomea. Isäntä Aarne Niskavuori kaatuu rintamalla. Naiset pitävät talon pystyssä, niin kuin monesti ennenkin. Näytelmäsarjan päätös kysyykin Entäs nyt, Niskavuori?\nMitä tapahtuu Niskavuoren rusthollille sodan jälkeisessä maailmassa ja jälleen rakennuksen jaloissa. Kaikki haluavat Niskavuorelta vain rahaa ja vanha emäntä haluaa säilyttää talon entisen mahdin. Tuleeko Paavo Niskavuoresta pienviljelijä Niskavuori tilan pilkkoutuessa vai pystytäänkö sukutila säilyttämään.\nTosielämän Niskavuoria on lukuisia, sukutiloja, joiden tarinasta saisi menestysnäytelmän. Ja mielenkiintoista olisi tietää millaisen sukusaagan jatkon Hella Wuolijoki kirjoittaisi nyky-Suomeen ja Hämeeseen 2000-luvulla?\nTuohon Niskavuorelaiseen aikaan kiinnittyy vahvasti myös maataloutemme historia ja kehitys sekä tänään juhlimamme MTK:n, jonka historia on itsenäisen Suomen historiaa. Maa- ja metsätalouden historia ulottuu tietysti paljon pitemmälle, mutta kehitys siksi mitä maatalous ja mitä metsätalous Suomessa tänä päivänä ovat, on ollut kehitystä noista niskavuorelaisista ajoista tähän päivään.\nVuonna 1917 olosuhteet maassamme kärjistyivät pisteeseen, jossa pitkäaikainen pyrkimys talouspoliittisen etujärjestön luomiseen vihdoinkin toteutui.\nEnsimmäisen maailmansodan syttyminen 1914 alkoi näkyä hämäläisten arjessa vasta viiveellä. Työttömyys kasvoi ja päätetiin järjestää hätäaputöitä. Työtä löytyi metsänperkauksesta ja halonhakkuusta. Teiden varsille teetettiin kivisiä kilometripylväitä, ja uusia teitä rakennettiin.\nVuonna 1915 alkoi näkyä viljan tuonnin väheneminen ja pian loppuminen Venäjältä. Tilattoman väestön keskuudessa oli puutetta ruokaviljasta. Myös viljan hinta nousi markkinoilla.\nKesän 1917 maataloustyöväestön tyytymättömyys oloihinsa kärjistyi maatalouslakoiksi, jotka pahensivat elintarvikepulaa entisestään. Esimerkiksi Hauholla maataloustyöväki meni lakkoon 17.7.1917, juuri parhaaseen heinänkorjuuaikaan. Vaatimuksena oli 8 tunnin työpäivä sekä muun muassa puolentoista tunnin ruokatunti ja palkan korotus.\nTämä kehitys voimisti elintarvikepulaa ja hinnat kohosivat. Maitoa, voita ja juustoa ryhdyttiin säännöstelemään ostokortein. Maailmansodan pitkittyessä alkoivat karjan, hevosten ja viljan pakko-otot Venäjän sotaväen tarpeisiin. Mustanpörssin kauppa alkoi rehottaa.\nKaikki tämä oli omiaan lisäämään eri osapuolten välien kireyttä. Lehdissä, tuon ajan sosiaalisessa mediassa, alkoi näkyä vihapuhetta. Työväen lehdissä haukuttiin toisinaan suorasukaisesti molempia osapuolia. Ainakin hauholaiset saivat osansa, kuten eräässä työväenlehdessä ollut kirjoitus osoittaa:\n”Henkisesti heikoimpia seutuja Etelä-Hämeessä, ellei koko maassa on Hauho. Yhdistyksiä on paljon ja viimeisten 10 vuoden aikana pitäjä on ollut laajan valistustyön kohteena. Harvalla paikkakunnalla on saatu niin paljon nauttia puhujista ja luento- ja harjoituskursseista. Siitä huolimatta Hauhon nuoriso on villiintynyttä, raivoavaa, karjuvaa, alituisessa tanssihumalassa olevaa sakilaista väkeä, jollaista vain Polynesian ihmissyöjien parissa luulisi löytyvän ja jonka ainoana intohimona on rivous, tanssit ja tappelut.”\nKovaa kritiikkiä siis omille ja vastapuolikin sai samassa kirjoituksessa osansa: ”Tilallisluokka meidän maassamme on tunnetusti tyhmempää kuin mikä muu kansanaines ja heidän nuorisonsa väkeä, josta laatusana pöllömäinen on aivan liian lievä.”\nVuonna 1917 alkoi Suomessa yhteiskunnallinen liikehdintä kasvaa Venäjän helmikuun vallankumouksesta. Keväästä alkaen tapahtumat vyöryivät vastustamattomasti omalla painollaan kohden vuoden 1918 dramaattisia ratkaisuja.\nEduskunnan antama itsenäisyysjulistus joulukuun alussa ei juuri hämäläisiä hetkauttanut. Hämeen Sanomissa oli pieni yhden palstan uutinen aiheesta. Itsenäisyyteen ei uskottu. Suomen kansan oli vielä lunastettava maamme itsenäisyys.\nYksi kehityskulku oli itsenäisten maatilojen määrän huomattava lisääntyminen. Sitä lisäsi torppien itsenäistyminen 1920-luvun alussa, jonka myötä esimerkiksi Lammille tuli yli 400 uutta tilaa. Toinen huomattava tilojen lukumäärän kasvattaja oli siirtoväen asuttaminen, jolloin esimerkiksi Lammille muodostettiin 164 uutta tilaa. Tilojen lukumäärä kasvoi, mutta keskipinta-ala pieneni. Syntyi pientilavaltainen Suomi, joka on vaikuttanut maatalouden ja maaseudun kehitykseen meidän päiviimme asti.\nNäihin epävakaisiin oloihin 100 vuotta sitten perustetiin Maataloustuottajain Keskusliitto (MTK), järjestö perustettiin maanviljelijöiden suuressa helluntaikokouksessa 28.-29.5.1917 Helsingissä.\nHelluntaikokouksessa 1917 päätettiin, että työnantajajärjestön asemesta oli perustettava vapaa kaikkia maataloustuottajia yhdistävä maatalouspoliittinen järjestö, johon tulisivat kuulumaan myös omaa työtään tekevät viljelijät sekä maata omistamaton maatalousväestö.\nMuodollinen perustaminen tapahtui, kun piiriliittojen edustajat kokoontuivat Helsinkiin 18.syyskuuta 1917. Kokouksessa hyväksyttiin järjestölle säännöt, joiden mukaan tuottajajärjestön tuli “valvoa maataloustuottajain etuja yhteiskuntataloudellisella ja kunnallisella alalla, sovitella maataloudessa sattuvia työriitoja sekä edistää sellaisten parannusten aikaansaamista maataloustyöväen oloihin, että se tuntee elinehtonsa turvatuksi ja viihtyy ammatissaan”.\n”Tuntee elinehtonsa turvatuksi ja viihtyy ammatissaan”. Tänä satavuotisjuhlavuonna – niin itsenäisen Suomen kuin MTK:nkin – tuntuu, että tuo tehtävä on ensi sijainen ja edelleen ajankohtainen. Viljelijöiden tulee tuntea elinehtonsa turvatuksi ja viihtyä ammatissaan.\nVuosi 2017 ei ole ollut suotuisa. Te arvoisat viljelijät, jos ketkä sen tiedätte, ja sitä ei ole tässä juhlaillassa tarpeen kerrata millaisten sääolojen armoilla maataloustuottajat ovat kuluneena satokautena työtään tehneet, millaisten taloudellisten paineiden puristuksessa ja millaisen sääntelyn ja turhan byrokratian pyörityksessä.\nMutta miten selvitä vaikeiden aikojen yli? En tiedä voiko sanoa, että onneksi, mutta kuitenkin, emme ole ensi kertaa kohtaamassa vaikeuksia. Kuten järjestön synnyttämisen aikaan vuonna 1917. Maatalouslakot, suuri elintarvikepula, yhteiskunnallinen levottomuus, kansan kokema kurjuus ja hätä, jotka johtivat aseelliseen yhteenottoon keväällä 1918. Mutta siitäkin selvittiin ja itsenäisyys lunastettiin.\nSuomen itsenäisyyden juhlavuoden lyhyt ja ytimekäs teema on YHDESSÄ. Se on viisas ja hyvä valinta. Tuohon yhteen sanaan kiteytyy kaikki se suomalaisten kokemien koettelemusten lääke. Selviäminen itsenäisyyden alkutaipaleella vaatii kansan eheytymistä. Vuonna 1939 kävimme kansana yhdessä ylivoimaiselta vaikuttanutta vihollista vastaan. Viisi vuotta kansamme taisteli yhdessä säilyttääkseen vapautensa.\nYhdessä Suomesta rakennettiin vauras hyvinvointivaltio sotien jälkeen. Maaseudulla ja maataloudella on ollut keskeinen sija suomalaisen hyvinvointivaltion rakentamisessa. Maatalous on ravinnut kasvavan kansan ja metsätaloudesta ammentava metsäteollisuus on ollut yksi kantavista voimistamme.\nYhdessä tekemistä ja yhtenäisyyttä on toki koeteltu ja on jouduttu tekemään kipeitäkin ratkaisuja ja päätöksiä. Mutta ihminen on ihmeellinen olento. Vaikeuksia ja uusia haasteita kohdatessaan se sopeutuu ja löytää tekemiselleen uuden mallin ja suunnan.\nTänä katovuonnakin viljelijöiden tulee hakea tukea toisista. Yksin emme jaksa, mutta yhdessä voimme jakaa taakkaamme. Keskustellessa toisen kanssa saattaa saada uuden näkökulman asioihin, oppii ajattelemaan asioista uudella tavalla, löytää ratkaisuja. Keskustella kannattaa yhdessä puolison kanssa, naapurin, kyläyhteisön, harrastuspiirin kanssa – MTK:n sählyvuorolla tai hirvimetsällä nuotiokahvilla.\nKeskustella kannattaa ja selviämiskeinoja miettiä yhdessä paikallisten maa- ja metsätaloustuottajien, paikallisen MTK:n yhdistyksen väen kanssa.\nNäin voimme nähdä, että emme ole yksin. Mutta huolta täytyy kantaa ja taakkaa jakaa myös niiden kanssa, jotka eivät enää jaksa lähteä liikkeelle ja etsiä apua. Tähän huoleen täytyy löytyä lääke myös valtiovallan taholta.\nHyvä juhlayleisö, tänään on kaikesta huolimatta juhlan aika. Ja juhlan ajankohta on huolella valittu, agraariyhteisön perinteitä kunnioittava, kekrin aika. Se ulottuu Mikkelinpäivästä Pyhäinpäivään eli syyskuun lopulta marraskuun alkuun.\nKuten Tuuloksesta vuonna 1936 ylös merkitty sananparsi sanoo Mikkelinpäivästä: ”Mikosta muijat pirttiin ja nauriit kuoppaan”. Naiset siirtyivät syyskuun lopussa sisätöihin ja viimeinen sato korjattiin talteen. Nykypäivänä vanhan kansan sananparret ja ennustukset eivät aina toteudu. Naisia ei enää sovi pirttiin patistaa.\nKekri liittyy luonteeltaan kiinteästi maanviljelykseen ja satovuoteen. Kekri oli maalaisyhteisön tärkein, jouluakin tärkeämpi juhla, mitä kuvastaa muun muassa sanonta: “Herrain joulu, talonpojan kekri.” Joulua vietettiin siis herrojen parissa kaupungissa, kun taas maalaiset nostivat kekrin merkittävimmäksi juhlaksi. Monet kekriin liittyvistä tavoista siirtyivät myöhemmin jouluun uuden juhlan viedessä vähitellen kekriltä sen perinteisen aseman.\nKekriin on liittynyt esi-isien muistaminen. Ajateltiin, että kekrin aikaan esi-isät ovat liikkeellä tarkastamassa, onko kotitila pidetty kunnossa. Heille saatettiin kekrinä kattaa pöytä ja lämmittää sauna, koska uskottiin tyytyväisten esi-isien suojelevan maitaan.\nKun sato oli korjattu ja varastoitu, jyvät laarissa, nauriit kuopassa, karja tuotu laitumilta kotiin ja syysteurastukset tehty, koitti viimein kekri. Kekri oli luonteva aika myös maatalouden työntekijöiden vuosilomalle.\nKekrinä syötiin paljon lihaa, jotta karja kasvaisi, ja juotiin paljon olutta, jotta ohra kasvaisi. Joten eiköhän ensi vuoden kasvu ja sato ole turvatut, mikäli se meistä ja tästä juhlaillastamme riippuu.\nOn hyvä tuntea historiansa, oppia siitä ja rakentaa sen varaan. Mutta Suomen, maaseudun ja järjestömme on katsottava myös tulevaisuuteen. Siellä odottavat uudet haasteet, mutta myös uudet mahdollisuudet.\nVuonna 2017 satavuotiaan MTK:n edunvalvontatyö on laaja-alaista. Maatalous- ja metsäpolitiikan lisäksi järjestö pyrkii edistämään yrittämisen edellytyksiä maaseudulla. Nykyisin myös ympäristönsuojeluun on myötävaikutettu aktiivisesti niin maa- kuin metsätaloudessa. Uusiksi vaikuttamisen kohteiksi ovat nousseet myös kuluttajat ja suomalaisen ruokakulttuurin edistäminen. Tänäkin iltana ruokapöytään on katettu maukasta lähiruokaa, jonka voimme jäljittää tilan ja lähes pellon tarkkuudella ja makuelämysten tuottajilla on kasvot.\nMutta yksikään keskusjärjestön ponnistelu ei kanna hedelmää, ellei järjestöllä ole vahva perusta. Sen paikallisyhdistykset ja sen jäsenet.\nOnnittelen teitä MTK Hauhon ja MTK Lammi-Tuuloksen väki, niin te järjestön veteraanit kuin uusi polvi. Onnittelen ja ihmettelen, että kaiken tämän kiireen ja puristuksen keskellä jaksatte uhrata aikaanne ja tarmoanne yhdessä tekemiseen, yhteisten asioiden puolesta toimimiseen.\nÄlkää milloinkaan lakatko, älkää milloinkaan lakatko uskomasta suomalaiseen maaseutuun, maatalouteen sekä metsätalouteen, sillä Eino Leinon sanoin, missä tuo taistelu päättyy, lakkaa elämä. Kaikki kuolee, kangistuu, myrkyttyy ja mätänee.\nArvoista kuulijat, onnea satavuotiaalle itsenäiselle Suomelle ja sen kansalle. Onnea satavuotiaalle MTK:lle, maaseudulle ja sen asukkaille!\nLoppulauseeksi sopii Niskavuoren vanhan emännän sanat: Onni on, kun kaura ja nurmiheinä kasvavat niin, että korviin kohisee.\nJuhlapuheen pitäjä on Hämeen Yrittäjien viestintäpäällikkö ja hauholainen kulttuurivaikuttaja.\nKuvatieto: Kuvassa Jouni Lehtonen Lammin Yrittäjien Yrittäjäjuhlassa vuonna 2017. Kuva: Susanna Mattila\n100-vuotisjuhla, Jouni Lehtonen, juhlapuhe, MTK Lammi-Tuulos\nLammin Kotiseutulehti 2018 julkistetaan 30.11. joulunavauksen yhteydessä klo 17


Elnagh Marlin Slim 2, Fiat 2000 - Matkailuauto - Puoli-integroitu - Nettikaravaani\nNettikaravaani.com › Elnagh › Elnagh Marlin Slim 2 › Myynti-ilmoitus\nElnagh Marlin Slim 2, Fiat\nMoottori 1.9 l, Diesel Mittarilukema 128 000 km\nSiistikuntoinen näppärä puoli-integroitu auto. Takana pitkittäinen parivuode ja WC/suihku. Edessä pöytäryhmä, josta tehtävissä vuode kahdelle. Trumatic-ilmakeskuslämmitys.\nMarkiisi, pyöräteline, 2x renkaat (talvirenkaat huonot mutta vanteet käyttökelpoiset), peruutuskamera.\nKatso myytävänä olevat Elnagh Marlin Slim 2 vaihtokaravaanit »\nNettikaravaani ID 1530926


Kirjoittaja: Jani Pajari 1.6.2016\nMyös turvallisuus on hyvin tärkeä tekijä, sillä Tietoviikon uutisen mukaan 94 % yritysjohtajista pitää tietoturvaa tärkeämpänä kuin esimerkiksi kustannussäästöjä.\nTässä lyhyesti pilvipalvelujen tiivis kuvaus hyötyjen ja haasteiden näkökulmasta:\nYksityinen privaatti pilvi: On helposti muokattavissa olevaa kapasiteettia erilaisiin asiakastarpeisiin. Miinuspuolena ovat aloitusinvestoinnit - hyötynä asiakastarpeita yksilöllisesti palveleva kapasiteetti ja joustava käyttö. Yksityinen pilvi sijaitsee palveluntarjoajan konesalissa, joka on tietoturvallisesti ja varmennusten kannalta vakaa alusta. Asiakas tietää varmasti, missä data sijaitsee. Osa on turvaluokiteltuja konesaleja mm. Katakri-sertifioinnin näkökulmasta.\nJulkinen globaali pilvi: Helposti käyttöönotettavaa, rajatonta kapasiteettia. Laskutus perustuu kulutukseen. Haittapuolena on rajoittunut hallinta. Rajoittunut hallinta tarkoittaa sitä, että päätökset muutoksista ja käyttökatkoista eivät ole välttämättä sovittavissa, vaan asiakkaan on mukauduttava niihin. Tämä voi olla suuri ongelma mm. liiketoimintakriittisissä sovelluksissa. Suuria investointeja ei tarvitse tehdä, mikä helpottaa monesti päätöksen tekemistä julkisen pilven käyttöönotosta.\nHybridipilvi: On yhdistetty julkinen ja yksityinen pilvi. Palvelutarjoajan oma kapasiteetti, joka on yhdistettynä julkiseen pilveen kuten esimerkiksi mm. Amazoniin ja Azureen. Kapasiteettia pystyttävä siirtämään eri pilvien välillä: julkisesta pilvestä palveluntarjoajan pilveen ja päinvastoin ja vieläpä jopa julkisesta pilvestä toiseen julkiseen.\nOta käyttöön oma pilvistrategia\nPilven käyttöön on syytä rakentaa oma strategia, jossa otetaan huomioon niin resurssit ja niiden käyttö, tietoturva, prosessit kuin datan kriittisyys. Kun valitaan parhaat käytännöt ja noudatetaan niitä, ongelmat voidaan minimoida esimerkiksi haavoittuvuuksien osalta. Strategian pohjalta voidaan määritellä, millaisia pilvitarpeita organisaatiolla itse asiassa on niin nyt kuin tulevaisuudessa.\nPeruskysymysten avulla kannattaa selvittää ensisijaiset tarpeet. Esimerkiksi, onko sovelluksissa lisenssiteknillisiä rajoitteita käyttää julkista pilveä? Jos ei ole, niin seuraava kysymys kuuluu: onko sovellus tai sovelluksen data niin tietoturvakriittistä, että on syytä käyttää yksityistä pilveä tai täytyykö palvelusta luoda monimutkaisia integraatioita muihin järjestelmiin?\nMonesti juuri tietoturvasyistä data halutaan pitää yksityisissä pilvissä, jotka ovat paikallisesti hallittavissa ja hyvin suojattuja. Julkiset pilvet soveltuvat yhä enemmän kaikkien yritysten käyttöön.\nJulkisia pilviä ei pidä pelätä, vaan tutkia rohkeasti niiden mahdollisuuksia soveltuvilta osin – se on kuitenkin tulevaisuutta – ennemmin tai myöhemmin.\nJulkisessa pilvessä enemmän haasteita\nJulkisen pilven ongelmia vielä tänä päivänä ovat tietoliikenne ja sen tuomat kustannukset, etenkin IAAS-palveluissa. Monesti julkisen pilven kustannus näyttää houkuttelevalta. Houkuttelevat hinnat eivät kuitenkaan sisällä asiakkaan tietoliikenneratkaisuja. Tietoliikennekustannukset voivat tulla jopa yllätyksenä julkisen käyttöönoton yhteydessä.\nJulkinen pilvi on myös tietoturvan näkökulmasta haastava, koska palvelut voivat periaatteessa sijaita missä päin maailmaa tahansa ja siinä tapauksessa kansalliset tai EU-tasoiset säädökset eivät välttämättä päde. Tietosuojan osalta yritysten oma vastuu kasvaa uuden tietosuoja-asetuksen myötä, jolloin esimerkiksi henkilötietoja sisältävän datan sijainti ja tietojen käsittely on oltava tarkasti tiedossa.\nTäysin pilvestä toimittavat palvelut (SaaS), esim. Microsoftin O365 -toimistotyökalut, kannattaa jo tänä päivänä valita pilvestä. Tällöin investoinnit ja ylimääräiset kulut voidaan tältä osin unohtaa ja palvelu tuotetaan kokonaisvaltaisemmin tukemaan liiketoiminnan tarpeita.\nJulkisen pilven kokonaisvaltainen käyttö täysin omana ratkaisunaan ei siis vielä kaikelta osin ole suositeltavaa, vaan yritysten kannattaa tutkia hybridi-pilvimallia, jossa varmistetaan kriittisen toimintojen ja datan sijainti siellä, missä se on tietoturvallisesti hallittavissa.\nLue myös Janin aikaisempi blogikirjoitus: Pilven käytön pitää olla helppoa.


B2B Myyjä, Poolia Suomi Oy / Oy Elkraft Ab\nIlmoituksen osoite: https://tyopaikat.oikotie.fi/tyopaikka/1277665\nrakentamaan ja kehittämään sähkömyyntiä yrityksille. Toimipisteemme sijaitsee Helsingin Haagassa.\nTavoitteena on, että kasvat tulevaisuudessa myyntipääliköksi ja ohjaat myös muita myyjiä. Myöhemmin tulet olemaan keskeisessä rolissa myös myyntiorganisaation kehittämisessä ja kasvattamisessa.\nTehtäväsi jakautuu aluksi aktiiviseen uusasiakashankintaan, olemassa olevien asiakkuuksien hallintaan ja huolehdit mm. sopimusten päivittämisestä. Toimit asiakasrajapinnassa ja tapaat aktiivisesti yritysten päättäjiä Etelä-Suomen alueella.\nTarjoat yrityksille kilpailukykyisiä sähkön kokonaiskustannuksia ja yksinkertaista sähkölaskujen hallinnointia. Asiakkaista valtaosa on kauppaketjuja, sillä Elkraftin tarjonnasta hyötyvät merkittävästi yritykset, joilla on useita toimipisteitä.\nOnnistut tehtävässä, kun sinulla on halu menestyä yritysmyynnin parissa ja ymmärtää Elkraftin tarjoamat hyödyt asiakkailleen.\n- Aktiivista ja tuloshakuista otetta työhön\n- Halua olla kentällä tapaamassa asiakkaita\n- Sujuvaa englannin- tai ruotsinkielen osaamista\nMyyjänä olet asiakaslähtöinen ja työskentelyotteeltasi tavoitteellinen. Omaat hyät vuorovaikutusstaidot sekä olet aktiivinen ja innostava persoona. Haluat työskennellä osana menestyvää yritystä ja olet omalla työpanoksellasi mukana rakentamassa yrityksen kasvua.\nElkraft tarjoaa kattavan perehdytyksen tehtävään sekä ammattitaitoisen ja positiivisen tiimin tuen.\n- Kilpailukykyisen kiinteän palkan lisäksi motivoivat ansaintamahdollisuudet.\n- Mielenkiintoiset ja kilpailukykyiset ratkaisut myytäväksesi.\n- Tuetut liikuntaharrastukset\n- Työntekijää arvostavan yrityskulttuurin\nHae tehtävään pikaisesti, sillä paikka täytetään heti sopivan henkilön löydyttyä. Ilmoitahan palkkapyyntösi hakemustekstin yhteydessä.\nLisätietoja tehtävästä antaa Poolialta Kati Rahikka.


Keskitalvella Rivieran rannikolla saattavat lämpömittarin lukemat lähennellä aurinkoisena päivänä parhaimmillaan 20 astetta, mutta heti rannikon pohjoispuolella siintävät lumiset Merialpit. Ranskan Rivieralta voi helposti tehdä päiväreissun läheisiin hiihtokeskuksiin, joissa voi harrastaa monipuolista talviurheilua.\nAlla tarkempaa tietoa tärkeimmistä lähihiihtokeskuksista.\nKorkea sijainti takaa lähiseudun hiihtokohteiden parhaan lumisuuden. Rinteet ovat lisäksi aurinkoiset. Auron-hiihtokeskuksen ohella erittäin suosittu, vaikka keskuksen arkkitehtuuri ei miellytä kaikkia.\nKorkeus: 1500 – 2066 m\nLaskettelurinteitä: 90 km, 52 kpl (11 vihreää, 11 sinistä, 28 punaista, 6 mustaa)\nTämä hiihtokeskus muodostuu kahdesta 7 km:n matkan päässä toisistaan sijaitsevasta keskuksesta: Le Seignus ja La Foux. Lisäksi La Foux’sta on yhteys Pra Loup’n hiihtokeskukseen. Nizzasta on matkaa Val d’Allosiin 130 km.\n– La Foux: 180 km, 41 kpl (3 vihreää, 20 sinistä, 14 punaista, 4 mustaa)\n– Le Seignus: 50 km, 24 kpl (2 vihreää, 9 sinistä, 8 punaista, 5 mustaa)\nLaskettelurinteitä: 30 km, 21 kpl (2 vihreää, 4 sinistä, 12 punaista, 2 mustaa)\nLähinnä Rivieraa sijaitseva hiihtokeskus, 47 km Nizzasta ja linnuntietä vain 21 km rannasta. Luonnonlunta voi olla heikosti, mutta osa rinteistä varustettu lumitykeillä.\nLaskettelurinteitä: 30 km, 20 kpl (4 vihreää, 3 sinistä, 13 punaista, 2 mustaa)\n← Cannes ja Iles de Lérins


Susilauma söi pässin Punkaharjulla\nKeskiviikko 5.9.2007 klo 15.44\nSavonlinnan poliisi epäilee, että susilauma söi pässin Punkaharjulla keskellä päivää viime maanantaina.\nTapaus sattui Ala-Särkilahdella. Noin 35-kiloinen pässi oli talon pihalla koiratarhan vieressä kytkettynä. Heti saalistamisen jälkeen se oli syöty kokonaan.\nKomisario Jukka Kietäväisen mukaan tämä viittaa siihen, että asialla on ollut lauma. Todennäköisesti samat sudet olivat asialla viikkoa aiemmin Parikkalan Torsanpäässä, jossa koira vietiin pihapiiristä päivänvalossa.\n- Huolestuttavaa on se, että sudet ovat alkaneet saalistaa valoisaan aikaan pihoilla. Tällainen käyttäytyminen ei ole villeille pedoille ominaista, Kietäväinen sanoo.\nAlueelle haetaan maa- ja metsätalousministeriöstä kaatolupaa. Poliisin mukaan mihinkään susihysteriaan ei ole aihetta, mutta koirat kannattaa varmuuden vuoksi ottaa yöksi sisään tai ainakin pitää ne tarhassa.\n21. Poliisi etsi ihmistä junaradalta Laihialla - juna seisoi yli tunnin ajan\n28. Poliisi etsi ihmistä junaradalta Laihialla - juna seisoi yli tunnin ajan\n40. Suoraan kuin kauhuleffasta - maailman 5 pelottavinta paikkaa\n42. Texasin kouluammuskelusta hengissä selvinneet oppilaat vaativat aselakeihin muutoksia: ”Me emme peräänny”


Lounas | Holiday Inn\nEtusivu > Hotellit > Hotellien Ravintolat > Lounas\nTervetuloa herkuttelemaan ravintoloihimme lounasaikaan!\nTervetuloa Bistro Fioreen nauttimaan maittava lounas viihtyisään ympäristöön!\nRavintola Bistro Fioren lounas on tarjolla arkipäivisin klo 11.00–13.30. Lounas sisältää salaatti- ja leipäbuffetin, päivittäin vaihtuvan keiton, sekä lämpimän ruoan noutopöydästä. Jäävesi ja kahvi kuuluvat hintaan.\nLue lisää lounaasta ravintolan sivuilta.\nTervetuloa nauttimaan lounasta rennossa ilmapiirissä!\nBuffetlounasta tarjoillaan arkipäivisin klo 11.00–13.30. Lounas sisältää salaatti- ja leipäbuffetin, päivittäin vaihtuvan keiton, lämpimiä ruokia noutopöydästä sekä päivän jälkiruoan. Myös jäävesi ja kahvi sisältyvät hintaan.\nTervetuloa uudistuneeseen Open Lobby -ravintolaan nauttimaan maittava lounas viihtyisään ympäristöön!\nBuffetlounasta tarjoillaan arkipäivisin klo 11.00–13.00. Lounas sisältää salaatti -ja leipäbuffetin, päivittäin vaihtuvan keiton, lämpimiä ruokia noutopöydästä sekä päivän jälkiruoan. Myös jäävesi ja kahvi sisältyvät hintaan.\nTervetuloa lounaalle viihtyisään Open Lobby -ravintolaan!\nLounasta tarjoillaan arkipäivisin klo 11.00–13.30. Lounas klo 11.00–13.30. Lounas tarjoillaan lautasannoksina pöytiin. Tarjolla myös salaattipöytä ja päivittäin vaihtuva keittolounas. Jäävesi, kahvi/tee ja pieni makea sisältyvät hintaan.


Vasarahammer: toukokuuta 2009\nEilen 27.5.2009 Yleisradio uutisoi, että eduskunnan oikeusasiamies on keskeyttänyt ikätestit alaikäisille turvapaikanhakijoille. Apulaisoikeusasiamies Jukka Lindstedtin perustelut olivat vähintäänkin mielenkiintoiset:\n” Testillä puututaan henkilön koskemattomuuteen ja yksityisyyteen. Ei ole mitenkään säännelty, kuka näitä testejä voi tehdä ja millaisilla menetelmillä. Eli sääntelyn tarvetta on paljon.”\nKun Suomen lakia rikotaan eli tullaan rajan yli ilman asianmukaisia papereita, rikollinen muuttuu erityisen suojelun tarpeessa olevaksi vainon uhriksi sanomalla taikasanan ”turvapaikka”. Jos turvapaikanhakija väittää lisäksi olevansa alaikäinen, viranomaisilla ei ole oikeutta tutkia epäiltyä rikosta. Taikasanalla ”turvapaikka” ihmisoikeudet astuvat voimaan. Eikä mikään ole niin arvokasta kuin turvapaikanhakijan ihmisoikeudet.\nMarkus Jansson kertoo erinomaisessa kirjoituksessaan oman käsityksensä asiasta:\n” Tämä kertoo mielestäni aika paljon siitä, mikä Suomen viranomaisia oikeasti kiinnostaa ja minkätyyppisistä asioista ja keiden oikeuksista he ovat kiinnostuneita. Ketkä ja mitkä eivät merkitse heille mitään ja keitä paapotaan muiden kustannuksella. Keiden oikeuksia voidaan vapaasti loukata ja keille keksitään tyhjästä oikeuksia joihin vedotaan vain siksi, ettei rikollisia saisi kiinni heidän valheistaan.”\nUskon, että valtaosa suomalaisista hyväksyy vainon uhriksi joutuneiden auttamisen. Kuitenkin järjestelmän väärinkäyttö aiheuttaa kiukkua etenkin tiukan taloudenpidon aikoina. Harva haluaa auttaa vaateliaita pummeja, joiden ihmisoikeuksia loukkaa television puuttuminen vastaanottokeskuksen asuinhuoneesta. Pahinta tässä on se, että oikeudenkäyttöä valvovaa viranomaista ei järjestelmän väärinkäyttö huolestuta läheskään yhtä paljon kuin laittomasti maahan tulleen ”ihmisoikeudet”.\nJohansson syleilee maailmoja\nViranomaisia hullumpia ovat vain ”ihmisoikeusjärjestöt” ja niiden parissa toimivat moraalin mestarit. Amnesty Internationalin Suomen osaston toiminnanjohtaja Frank Johansson vetää ylittämättömät pohjat:\n” Apulaisoikeusasiamies on tehnyt hyvä päätöksen ja sitä tulee nyt kunnioittaa”\n” Mielestäni se kertoo jotain suomalaisen turvapaikkapolitiikan etiikasta, että on tärkeämpää löytää syitä palauttaa ihmisiä kuin auttaa heitä.”\nSiinä missä viranomaiset ovat edes jonkinlaisessa vastuussa toiminnastaan, ”kansalaisjärjestön” toiminnanjohtaja ei ole missään vastuussa kenellekään. Johanssonin puheet ovat päättömiä, mutta aina löytyy lehti, joka julkaisee ne ilman kritiikkiä.\nKannattaa myös huomata, että Amnesty ei ole sanallakaan puolustanut suomalaisia ”sananvapausrikoksista” tuomittuja. Toisten ihmisoikeudet ovat tärkeämpiä kuin toisten tai Amnesty ei todellisuudessa puolusta oikeita ihmisoikeuksia. Maailmaa katsellaan ideologisten silmälasien läpi, jossa paha on lähtöisin lännestä ja hyvä tulee kehitysmaista, joiden ihmiset nähdään avuttomina uhreina.\nKotisivuillaan Amnesty mainostaa itseään:\n” Amnesty on maailman suurin ihmisoikeusjärjestö, jonka toiminta perustuu puolueettomuuteen ja riippumattomuuteen.”\nAmnesty ei ole riippumaton vaan vasemmistolainen, maailmankyläideologiaa kannattava järjestö.\nEikä Johansson lauo typeryyksiä ensimmäistä kertaa. Joulukuussa hän ilmaisi närkästyksensä Guantanamon vankileiristä ja moitti ulkoministeri Alexander Stubbia terrorisminvastaisen sodan ylilyöntien hyväksymisestä, mikä oli luonnollisesti tuulesta temmattu väite. Zachris Haaparinne kirjoitti tästä, kun Johansson oli päässyt sanomaan mielipiteensä Helsingin Sanomien sunnuntaidebatissa. Jutussa Johansson liitää kovaa ja korkealla:\n” Maailman köyhät kärsivät joka päivä turvattomuudesta. Se johtuu nälästä, kodittomuudesta, olemattomista terveyspalveluista ja koulutuksesta, syrjinnästä ja poliittisesta äänettömyydestä. Ihmisoikeuksien kaikkinaisesta puutteesta. "\n"Muuttaaksemme heidän tilannettaan emme tarvitse lisää partioveneitä Välimerellä emmekä sotilaita Afganistanissa. Tarvitsemme, kuten YK:n ihmisoikeusjulistus lupaa, "yhteiskunnallista järjestystä, jossa kaikkien oikeudet voivat toteutua".\nJohanssonin mielestä ”yhteiskunnallinen järjestys, jossa kaikkien oikeudet voivat toteutua”, luodaan ilmeisesti syyttämällä George W. Bushia ja avaamalla rajat kehitysmaista tuleville maahanmuuttajille. Zachris Haaparinne muistuttaa realismista:\n”... jos länsi ei voi (tässä tapauksessa pikemminkään saa) taata omaa turvallisuuttaan, ei se voi taata kenenkään muunkaan. Jos länsi ei ole vakaa, ei ole muukaan maailma sitä.”\nLopuksi sanon, että vasemmisto korruptoi kaikki hyvät asiat muuttamalla ne alkuperäisen irvikuvaksi. Näin kävi käsitteelle ”rauha” kylmän sodan aikana. Nykypäivänä ihmisoikeudet ovat kokemassa saman kohtalon. Tästä saamme kiittää Frank Johanssonia ja hänen kaltaisiaan pilvissä leijuvia moraaliposeeraajia.\nLähettänyt Vasarahammer klo 23:00 3 kommenttia:\nAjattelin jättää Timo Soinin rauhaan puhumaan palovaroittimista EU-vaalikampanjan ajaksi, mutta satuin näkemään tällaisen kirjoituksen (alkuperäistä lähdettä ei löydy netistä). Siinä entinen SMP:n kansanedustaja Sulo Aittoniemi moittii Timo Soinia lepsuudesta, koska tämä yrittää palvella kahta herraa: maahamuuttokriittisiä ja ”hienostoväkeä”.\nItse olen kirjoittanut samasta asiasta jo aiemmin, kun Soini päätti lähteä itse eurovaaliehdokkaaksi ja jätti Jussi Halla-ahon rannalle. Soini teki, kuten Vihreät Naiset, RKP ja vasemmistomedia halusivat. Kuitenkin hän jätti ”rohkeasti” allekirjoittamatta RKP:n rasisminvastaisen vetoomuksen. Ratkaisu kertoo suoraan Soinin ongelmasta, josta hän ei ole keksinyt ulospääsyä.\nTimo Soinin vahvuudet tulevat parhaiten esille televisiossa. Siellä hän on sujuvasanainen ja sukkela kansan mies, jonka puhetta kaikki ymmärtävät. Kunnon poliitikon tavoin Soini ymmärtää pysyä puheissaan tarpeeksi yleisellä tasolla, mutta ei sorru monen muun poliitikon tavoin kapulakieleen. Ihan yhtä hyviä sutkauksia hän ei osaa keksiä kuin SMP:n edesmennyt perustaja ja pitkäaikainen puheenjohtaja Veikko Vennamo, jonka parhaita iskulauseita väitetään tosin Sirkka-vaimon tuotoksiksi.\nKykyä esiintyä mediassa voi pitää pelkästään positiivisena asiana puoluejohtajalle. Soinin ongelmana on kuitenkin se, että sanojen takaa puuttuu substanssi. Soini edustaa tyylipuhdasta populismia, jossa pyritään löytämään kansaa hiertäviä mutta valtapuolueiden hylkimiä aiheita suosion kalastelemiseksi. Tavallisen kansan keskuudessa EU on paljon vähemmän suosittu kuin poliittisen eliitin. Myös maahanmuuton suhteen kansalaiset ovat eliittiä nuivempia.\nTaitavana populistina Soini tietysti haistaa tämän mutta ei tunnu oikein osaavan päättää, miten näitä teemoja parhaiten hyödynnettäisiin. Samalla hän pyrkii pitämään hyvät välit valtapuolueisiin ja mediaan eli olemaan ”kaikkien kaveri”. Särmikkyyttä Soinista on turha etsiä.\nValtapuolueet pitävät perussuomalaisista sellaisina kuin he nyt ovat eli imagoltaan vähän junttimaisena ja kaiken sortin tyytymättömien harmittomana kiukunpurkauskanavana. Jos perussuomalaiset eksyy vahingossa sivuraiteille eli liian ”äärioikeistolaiseen” suuntaan, joku valtapoliitikoista reagoi median säestäessä taustalla.\nOngelma yleensä ratkeaa, kun Timo Soini pääsee televisioon irtisanoutumaan milloin rasismista ja milloin ”ihmisvihasta”. Soini toteaa tyynesti, että perussuomalaisissa ei ole tilaa rasismille. Jos toimittaja ihmettelee, miksi sitten Jussi Halla-ahon kaltaisia löytyy puolueesta, Soini vain toteaa Halla-ahon olevan fiksu mies. Hänen kannattajansa vain ovat vähän liian innokkaita.\nViimeksi Soini irtisanoutui ihmisvihasta Mtv3:n EU-vaalitentissä ja sanoi syytösten olevan loukkaavia. Soini totesi:\n”Jokainen, joka on seurannut meidän toimintaamme, ei voi käsittää, että meillä olisi mitään tekemistä ihmisvihan kanssa. Puheenjohtajan on tällainen asia kestettävä, vaikkei se mukavaa olekaan. Tämä kuitenkin loukkaa minua ja meidän kannattajiamme.”\nIhmisvihasyytökset ovat tietysti normaalia vasemmistoliberaaliin politiikantekoon kuuluvaa leimaamista. Ei sellainen oikeasti voi loukata ketään varsinkin, koska kukaan ei ole määritellyt ihmisvihaa käsitteenä ja koska syytöksillä ei ole mitään tekemistä todellisuuden kanssa. Eihän ihmisiä kukaan vihaa paitsi ne, jotka näkevät ihmisessä pelkän hiilijalanjäljen ja potentiaalisen ilmastorikollisen.\nSoini kuitenkin tanssii poliittisesti korrektin median sirkuksessa ja selittelee asiat parhain päin. Sama selittely alkaa taas alusta, kun jossain närkästytään taas perussuomalaisten muukalaisvihamielisyydestä, homofobiasta tai jostain muusta poliittisesti epäkorrektista asiasta.\nViime aikoina erityisesti Keskustan piiristä on tullut kärjekästä kritiikkiä Soinin toimintaa kohtaan. Viimeksi puoluesihteeri Jarmo Korhonen vaati Soinia lopettamaan pelleilyn ja kaksilla korteilla pelaamisen EU-vaaleissa.\nLausunto edustaa tietysti tyypillistä poliittista retoriikkaa. Pitkä hallitusvastuu, taloudellinen lama ja ongelmat Keskustan perinteisillä kannatusalueilla nakertavat Keskustan suosiota yhdessä pääministerin ajoittaisen töpeksimisen kanssa. Keskustan on pakko reagoida säilyttääkseen suurimman osan hupenevasta kannatuksestaan.\nKorhonen ei ole niin typerä mies, ettei hän aiemmin olisi havainnut Soinin tasapainottelevan ”sameiden vesien” ja poliittisen korrektiuden välillä. Luulen, että asia tiedetään kaikissa puolueissa mutta se sanotaan kuitenkin ääneen vasta, kun Soinin puolue on varastamassa liikaa ääniä itselleen.\nSoinin käänteet ovat myös nopeita. Ensin hän ei ollut lähdössä eurovaaleihin ja sitten hän yhtäkkiä ryhtyi ehdokkaaksi. Epämääräinen EU-vastaisuus muuttui Lissabonin sopimuksen vastustamiseksi, kun Soini liittyi Declan Ganleyn Libertas-ryhmään. Vain harva ymmärtää, millaisen U-käännöksen Soini oikeasti teki. Mtv3:n vaalitentissä Soini jo myönsi, että EU:lla on tehtävää esimerkiksi Itämeren suojelussa. Ennen ongelma oli siellä missä EU.\nJos Soini olisi itselleen ja kannattajilleen rehellinen, hän valitsisi puolensa. Joko miellytetään mediaa ja poliittista eliittiä tai tavallista kansaa. Soini kuitenkin haluaa molemmat ja siksi on vaarana, että uskottavuus katoaa lopullisesti. Kannatuslukujen kasvu gallupeissa on pysähtynyt kahdeksan prosentin tuntumaan. Kaikki eivät niele hassunhauskaa retoriikkaa, jos sen takaa ei löydy uskottavia poliittisia tavoitteita. Jos löytyykin, tavoitteet muuttuvat nopeasti toisiksi Soinin muuttaessa mieltään.\nLähettänyt Vasarahammer klo 00:09 5 kommenttia:\nTunnisteet: EU, Perussuomalaiset, Suomi, vaalit\nIltalehti tietää kertoa, että Suomen Islamilaisen Puolueen johtaja Abdullah Tammi eroaa vaimostaan uhkailujen takia. Tammi itse kertoo Iltalehden mukaan:\n” Harkinnan jälkeen päätimme yhdessä näin. Meidän perheeseemme on kohdistunut paljon väkivaltaista uhkailua eikä vaimoni enää halunnut elää pelossa.”\n” Uhkauksia on tullut tekstiviesteinä, sähköposteina, tuntemattomina puheluina. Niissä on käytetty hyvin härskiä kieltä ja joukossa on ollut suoranaisia tappouhkauksia. Uhkaajat ovat sanoneet hoitavansa minut päiviltä. Se on ollut käsittämätöntä.”\n” Vaimoni ei enää jaksanut elää tällaisen pelon alla. Se oli yksi suuri syy eroomme.”\nTammen ja hänen vaimonsa eron todellinen syy ei kuulu minulle tai kenellekään muulle, vaan se on heidän oma asiansa. Tammi tietää varmasti, että uhkailuista on syytä ilmoittaa poliisille. Laiton uhkaus on rikollinen teko, josta kuuluu saada rangaistus.\nTässä blogissa on käsitelty paljon Abdullah Tammen sanomisia. Tosin en ole enää aikoihin viitsinyt noteerata miestä. Hän kertoi taustansa suoraan noin vuosi sitten esitetyssä dokumentissa, jossa hän väitti olleensa KGB:n agentti ja vakoilleensa suomalaisia raamattujen salakuljettajia. Tammen hyppelehtiminen uskonnollisesta liikkeestä toiseen viittaa siihen, että Tammen tarinoissa on jotakin perää.\nIltalehden kirjoituksen lopulla kuitenkin mennään vähän liian pitkälle Tammen uhristatuksen pönkittämisessä. Tammi kertoo:\n”Tämä on ollut hurjanlaista. Voi olla, että osa uhkailijoista on saanut pontta muiden kirjoitteluista. Joku kirjoittaa nettiin jotain, mikä kiihottaa toista toimimaan. Jokaisella on oikeus mielipiteeseensä, mutta niillä ei saa ajaa ketään toisen kimppuun.”\nTammi antaa ymmärtää, että nettikirjoittelu olisi vaikuttanut uhkailijoihin. Tässä vaiheessa on syytä todeta, että Tammi itse ei ole pitänyt erityisen matalaa profiilia. Hänen ylistävät lausuntonsa Talibanista ja Somalian islamisteista olivat vastenmielisiä puhumattakaan Virolle esittämästään peitellystä terroriuhkauksesta.\nItse asiassa kokonaan muut tahot ovat vaatineet Tammen puolueen kieltämistä. Maahanmuutto- ja eurabiaministeri Astrid Thorsin yhdessä lukemattomista aivopieruista vaadittiin Suomen Islamilaisen puolueen kieltämistä ja väitettiin shariaa islamin vastaiseksi.\nTammi ei mielestäni ole hörhöydestään huolimatta syyllistynyt laittomuuksiin eikä väkivaltaan yllyttämiseen. Itse asiassa Tammen kaltaiset hahmot auttavat kantasuomalaisia ymmärtämään islamin luonnetta usein paremmin kuin poliittisesti korrektia liturgiaa latelevat ja islamin ääretöntä monimuotoisuutta taivastelevat päivystävät dosentit.\nMiksi sitten Tammi julkisti avioeronsa? Ehkä Tammen tähti julkisuudessa on laskusuunnassa eikä media enää samalla tavalla kiinnostu Islamilaisen puolueen edesottamuksista. Tammen paikan valtakunnan ykköshörhönä on perinyt dosentti Johan Bäckman. Ehkä Tammi halusi päästä mukaan Bäckmanin nosteeseen osallistumalla ”Suomen Antifasistisen Komitean” järjestämään mielenosoitukseen Soviet Story –elokuvan esittämistä vastaan.\nLähettänyt Vasarahammer klo 18:32 3 kommenttia:\nTunnisteet: Abdullah Tammi, islam, Suomi\nIhmisoikeusliitto kuuluu ns. ihmisoikeusteolliseen kompleksiin, joka suoraan hyötyy laajamittaisesta humanitaarisesta maahanmuutosta. Vaikka ihmisoikeusliitto on nimellisesti kansalaisjärjestö, sen projektit nauttivat valtion tukea eikä järjestö pystyisi toimimaan ilman sitä.\nViimeaikainen maahanmuuttokeskustelu on ilmiselvästi käynyt järjestön johtohenkilöiden hermoille, minkä voi hyvin päätellä vuoden 2009 ensimmäisen Ihmisoikeusraportin pääkirjoituksesta. Siinä Kristiina Kouros ihmettelee maahanmuuttokriittisen keskustelun tasoa:\n” On jankattu väsymykseen asti sitä, ettei maahanmuutosta ylipäätään voi esittää kriittisiä näkemyksiä tulematta leimatuksi rasistiksi. On vaadittu mahdollisuutta keskustella, mutta kun tilaisuus tarjoutuu, ei olekaan sanottavaa.”\nKuka tässä maassa estää keskustelemasta maahanmuutosta kriittisesti? Kuka leimaa kriittiset näkemykset rasismiksi? Mitä nämä kriittiset näkemykset ovat?”\nKouros ei joko ole tutustunut maahanmuuttoa kritisoiviin kirjoituksiin tai sitten hän teeskentelee tyhmää. Kumpikaan vaihtoehto ei kerro hyvää hänen asenteestaan.\nKouros teeskentelee tyhmää\nLopussa esitettyihin kolmeen kysymykseen voi vastata lyhyesti: media, oikeuslaitos, akateeminen eliitti ja poliitikot. Jos maahanmuuttokeskustelussa on vaarana joutua tuomituksi kiihottamisesta kansanryhmää vastaan epämääräisin perustein, on hyvin todennäköistä, että kriittisiä mielipiteitä ei kuulla.\nToiseksi vasemmiston tapa tyrmätä väärät mielipiteet on monille varsin tuttu. Vasemmiston mielipidehegemonia ei perustu ylivertaisiin argumentteihin vaan leimaamiseen ja sosiaaliseen eristämiseen esimerkiksi rasistikortin avulla. Käytännössä vain harvat ihmiset uskaltavat omalla nimellään olla välittämättä leimakirveistä ja sanoa mielipiteensä suoraan. Muut joko vaikenevat tai kertovat rehellisen mielipiteensä vain yksityisesti tai nimimerkillä.\nEtenkin valtapuolueiden poliitikkojen ja virkamiesten kannattaa olla mieluummin hiljaa, koska varovaisetkin yritykset esittää poliittisen korrektiuden pakkopaitaan sopimattomia mielipiteitä johtavat syytöksiin rasismista tai kalastelusta sameissa vesissä. Tämä kävi hyvin ilmi Helsingin kaupunginjohtaja Jussi Pajusen tapauksesta.\nKouros myös luettelee joukon alan ihmisten ansioita maahanmuuttokeskustelussa:\n” On vaadittu muun muassa parempaa kotoutumispolitiikkaa, oikeudenmukaista, yksilöllistä ja nopeaa turvapaikkahakemusten käsittelyä sekä alaikäisten turvapaikanhakijoiden asettamista samalle viivalle muiden lasten kanssa.”\nKuitenkin tuosta puuttuu jotakin. Siinä ei kerrota turvapaikkajärjestelmän väärinkäytöstä eli siitä, että suuri osa turvapaikanhakijoista ei oikeasti ansaitsisi oleskelulupaa, tai siitä, että alaikäiset turvapaikanhakivat vaikuttavat kuvissa kovasti aikamiehen näköisiltä.\nKouros ei pysy totuudessa seuraavassa väitteessään:\n” En muista, että yksikään ihmisoikeus- tai pakolaisjärjestö olisi vaatinut rajoja auki tai edes kiintiöpakolaismäärän tuntuvaa korotusta.”\nIhmisoikeusjärjestöjä esiintyi asiantuntijoina taannoisessa ulkomaalaislain uudistuksessa. Siinä järjestöt ilmaisivat mielipiteensä liberaalin ulkomaalaispolitiikan puolesta. Oheisen linkin takaa löytyy myös seuraava lausunto:\n” Pakolaisneuvonta, Amnestyn Suomen osasto, Ihmisoikeusliitto, Lastensuojelun Keskusliitto ja Suomen Pakolaisapu ovat julkaisseet 10-kohdan vaalikannanoton Suomen maahanmuutto- ja pakolaispolitiikasta.\nJärjestöt vaativat, ettei turvapaikanhakijoille tulee enää myöntää tilapäisiä oleskelulupia, jotka jättävät heidät vaille perustavanlaatuisia oikeuksia. Järjestöt ehdottavat myös kiintiöpakolaisten määrän nostamista ja panostamista maahanmuuttajien työllistymiseen. Sukupuolen perusteella vainotuille tulee myöntää turvapaikka ja yksin tulleiden turvapaikanhakijalasten tilanne on selvitettävä. Siirtolaisia ei tule nähdä pelkkänä työvoimana vaan asukkaina, jotka tarvitsevat yhteiskunnan palveluja.”\nTietysti aina voidaan panostaa lisää ”kotouttamiseen”. Ainakin raha hyödyttää ihmisoikeuksien kanssa tekemisissä olevia toimijoita. Toisaalta ihmisoikeusjärjestöjen lausunnoissa ei kanneta lainkaan huolta maahanmuuttajien määrästä ja sen vaikutuksesta resurssitarpeeseen. Maahanmuuttajien määrää pidetään ikään kuin luonnonlakina, johon esimerkiksi Ulkomaalaislailla ja sen tulkinnalla ei ole mitään vaikutusta.\nJärjestöt itsessään eivät vaadi rajojen avaamista, mutta järjestöjen ympärillä pyörivät vihervasemmistolaiset aktivistit eivät ole epäröineet puhua rajojen avaamisen puolesta.\nHyysärit ja sensorit\nKouros on myös närkästynyt järjestönsä ja muiden vastaavien leimaamisesta ”hyysääjiksi”. Tässä ei ole mitään kummallista, koska pakolaisten ja turvapaikanhakijoiden määrän kasvu lisää järjestöjen rahoitusta ja kasvattaa niiden merkitystä. Järjestöt hyötyvät suoraan pakolaisista ja turvapaikanhakijoista. Juuri siksi kirjoitin aikanaan ihmisoikeusteollisesta kompleksista, joka saa rahoituksensa ”valdelta” eli suomalaiselta veronmaksajalta.\nMyös maahanmuuttokriittisillä nettisivuilla käyty keskustelu saa Kourokselta tuomion:\n” Niin kutsutuille maahanmuuttokriittisille nettisivustoille on tyypillistä maahanmuuttajien etniseen taustaan, kulttuuriin tai uskontoon liittyvä keskustelu. Argumentit eivät ole niinkään maamaahanmuuttokriittisiä. Ne ovat kriittisiä tiettyjä maahanmuuttajaryhmiä kohtaan.”\nValtamedian keskusteluissa tällaista keskustelua ei luonnollisesti käydä, koska se on poliittisen oikeaoppisuuden periaatteiden vastaista. Maahanmuuttajat ei ole mikään homogeeninen ryhmä mystisiä ulkomaalaisia, vaan eri ryhmien edustajat sopeutuvat suomalaiseen yhteiskuntaan keskimäärin eri tavalla. Nämä erot johtuvat osaltaan kulttuuritaustasta.\nVaikka poliittisen oikeaoppisuuden periaatteiden mukaan maahamuuttajien huono sopeutuminen voi johtua vain suomalaisten rasismista tai huonosta kotouttamispolitiikasta, todellisuudessa maahanmuuttaja itse voi ratkaisevasti vaikuttaa kotoutumiseen. Ei myöskään voi kieltää, että tiettyjen maahanmuuttajaryhmien kohdalla kotoutuminen on epäonnistunut pahoin eikä syy välttämättä ole suomalaisten suunnattomassa rasismissa.\nMaahanmuuttaja ei muuta Suomeen tyhjänä tauluna vaan hän tuo mukanaan omalle kulttuurilleen tyypilliset tavat, arvot ja asenteet, jotka voivat olla voimakkaasti ristiriidassa sen kanssa, jota suomalainen yhteiskunta pitää hyväksyttävänä. Joidenkin maahanmuuttajaryhmien edustajat sopeutuvat suomalaiseen yhteiskuntaan paremmin ja toiset huonommin.\nSiksi pitää pystyä toteamaan rehellisesti, että on parempi olla suosimatta haitallista maahanmuuttoa ja syrjiä jo rajalla, koska tavallinen suomalainen joutuu kuitenkin kestämään epäonnistuneen maahanmuuttopolitiikan seuraukset joko suoraan lähiympäristössään tai verojen kautta.\n90-luvun alusta lähtien suomalaista maahanmuuttokeskustelua on hallinnut vasemmistoliberaali ihmisoikeusfundamentalismi, joka on lähes täysin syrjäyttänyt terveen käytännön järjen. Kristiina Kouros ja hänen järjestönsä edustavat ihmisoikeusfundamentalismia, joka aiheuttaa peruuttamattomia ongelmia tuleville sukupolville eli meidän lapsillemme. Siitä johtuu ajoittain terävä kielenkäyttö ja ”peittelemätön maahanmuuttovastaisuus”, johon Kouros kirjoituksessaan viittaa.\nTämä ei kuitenkaan riitä Kourokselle:\n” Rasistisilla argumenteilla ei myöskään tarvitse päästä sisään yhteiskunnalliseen keskusteluun. Siitä poliitikkojen ja toimittajien on pidettävä huolta.”\nTässä Kouros konkreettisesti osoittaa halveksuntansa todellista ihmisoikeutta eli sananvapautta kohtaan. Kouros ja hänen järjestönsä puolustavat valheellista ihmisoikeutta eli täydellisen syrjimättömyyden periaateetta ja sitä, että sananvapaus ei oikeuta loukkaamaan tiettyjä ryhmiä. Totuudella ei ole merkitystä, jos se on ristiriidassa oikean ideologian kanssa.\nRasismista on tulossa samanlainen merkityksetön haukkumasana kuin sovinismista aiemmin, koska rasismin käsite on vesitetty epämääräiseksi, siitä syytetään aina ja vain valkoista heteromiestä ja sitä käytetään eri mieltä olevien leimaamiseen sekä oman moraalisen erinomaisuuden korostamiseen. Kouros luottaa valtamediaan ja poliitikkoihin. Ihmisoikeusaktivisti kuitenkin unohti oikeuslaitoksen, jonka panosta väärinajattelijoiden jahtaamisessa ei pidä aliarvioida.\nLähettänyt Vasarahammer klo 23:44 5 kommenttia:\nTunnisteet: ihmisoikeudet, poliittinen korrektius, sensuuri, Suomi\nPoliittisesti oikeaoppisia mielipiteitä ilmaisevia ihmisiä nimitetään erheellisesti suvaitsevaisiksi, koska taustalla oleva äärimmäiseen lopputuloksen tasa-arvoon pyrkivä ideologia ei nimittäin suvaitse eriäviä mielipiteitä. Kun Pentti Oinonen ilmaisi oman mielipiteensä homoparien sisäisestä adoptiosta ja siitä, mihin se lopulta johtaa, hän sai vastaansa poliittisen ja mediaeliitin halveksunnan.\nSiksi ei ole yllättävää, että ”pk-media” Helsingin Sanomien johdolla antaa Oinosen kaltaisen juntin kuulla kunniansa. Helsingin Totuus kirjoittaa pääkirjoituksessaan ”Rajansa kaikella eduskunnassakin”:\n” Oinonen kauhisteli yhteiskunnan nopeaa muuttumista viime vuosikymmenien aikana. Hän uskoo, että vielä 30 vuotta sitten tällaisen lain esittäjä olisi saanut varmasti sakinhivutuksen, ja saattaa olla jopa oikeassa. Nyt Oinonen itse kuulostaa senaikaiseen maailmankuvaan ja arvomaailmaan jämähtäneeltä.”\nTuossa lauseessa tiivistyy hybris, joka on olennainen osa ns. suvaitsevaisuutta. Ihmiset, jotka uskovat täydelliseen syrjimättömyyteen, moraalirelativismiin ja kaikkien ryhmien tasa-arvoon, kuvittelevat edustavansa modernia, aiempaa kehittyneempää maailmankuvaa. Toista mieltä olevat ja erityisesti perinteisiin arvoihin uskovat puolestaan ovat kehittymättömiä ja pahimmillaan sairaita, jotka tarvitsevat tautiinsa hoitoa.\nToki homoseksuaalisen ”perheen” sisäistä adoptiota voi vähätellä toteamalla, että kyse on vain lasten hakemisesta päivähoidosta tai koulun lupalappujen allekirjoittamisesta. Kyynisimmät antifeministit sanovat, että sisäinen adoptio on tarkoitettu lesbopariskunnille, jotka haluavat kieltää lapsen biologisen isän oikeuden vanhemmuuteen ja tehdä tästä pelkän siittäjän.\nMinä taas olen taipuvainen uskomaan, että homoadoptio on vain yksi askel kohti poliittisesti korrektia tyranniaa eli pehmototalitarismia, jossa ihmiset ovat suvaitsevaisia tai sitten he itkevät ja suvaitsevat. Vain oikeat mielipiteet sallitaan ja vääristä rangaistaan. Esimerkkiä tulevasta kannattaa ottaa kehityksessä pitemmälle ehtineistä maista kuten Britanniasta.\nThe Australian –lehden artikkelissa on kerrottu muutamia esimerkkejä siitä, miten suvaitsevaisuuteen pakottaminen käytännössä tapahtuu. Artikkelin kirjoittaja Hal G.P. Colebatch toteaa:\n”Keskitysleirejä tai vankileirien saaristoa ei ole, mutta ajatuspoliisilla on ennennäkemättömät valtuudet sanella ajatustavat ja metsästää kerettiläisyyttä. Toisinajattelusta voidaan rangaista ankarasti.”\nBritannian hallitus ajaa lakia, jolla poliittisesti epäkorrektit vitsit kriminalisoitaisiin. Maksimirangaistuksena vitsin kertomisesta voisi saada seitsemän vuotta vankeutta. Vuonna 2002 hallituksen metsästyksenvastaisia lakeja protestoinut Robin Page sanoi: ”Haluan samat oikeudet kuin musta kasvissyöjä islaminuskoinen turvapaikkaa hakeva yksijalkainen lesbo rekkakuski.” Page pidätettiin ja hän sai neljän kuukauden päästä kirjeen, jossa kerrottiin, että syytettä ei nosteta mutta lisätodisteiden ilmaantuessa jatkotoimiin ryhdyttäisiin.\nEdes lapset eivät säästy mielipidepoliisilta. Syyskuussa 2006 14-vuotias koulutyttö halusi toiseen tiedeprojektiryhmään, koska aiemman ryhmän muut jäsenet puhuivat keskenään urdua. Opettaja ei kehottanut muita jäseniä pitäytymään englannin kielessä vaan soitti poliisille, joka kutsui tytön kuulusteluihin. Tyttöä epäiltiin rasistisesta rikoksesta, mutta hänet vapautettiin. Koulu puolestaan ei nähnyt opettajan menettelyssä mitään väärää vaan käynnisti tutkimukset tyttöä kohtaan.\nJoskus suvaitsevaisuuskaan ei riitä vaan se pitää osoittaa käytännössä. Eläkkeelle jääneille papeille ja kirkon työntekijöille tarkoitettu vanhainkoti menetti avustukset, kun se ei suostunut kertomaan viranomaisille, kuinka monta homoseksuaalia asukkaiden joukosta löytyy.\nJotkut myös närkästyvät homoliittoja ja homoadoptiota esittelevästä aineistosta kouluissa. Kun erään koulun muslimivanhemmat valittivat tästä, heidän toiveisiinsa suostuttiin ja aineisto poistettiin opetusohjelmasta. Toisessa koulussa kristityt ja muslimivanhemmat valittivat samasta asiasta, mutta heidän valituksensa jätettiin huomiotta ja heitä uhattiin syytteellä, jos he vetäisivät lapsensa pois opetuksesta.\nHomoadoptiot ja Oinonen\nBritanniassa osa katolisen kirkon adoptiovälittäjistä on lopettanut toimintansa, koska he eivät halua noudattaa Britannian tasa-arvolakia, jonka mukaan homopareja ei saa syrjiä uskonnollisin perustein adoptiovanhempia valittaessa. Osa välittäjistä on katkaissut yhteytensä katoliseen kirkkoon ja pystyy näin jatkamaan toimintaa.\nKun Oinonen spekuloi äärimmäisen arvoliberalismin johtavan lopulta ihmisen ja eläimen välisiin liittoihin, hän oli väärässä. Ensin ihmiset pitää kasvattaa pakolla suvaitsevaisiksi ja kieltämään oman kulttuurinsa paremmuus muihin verrattuna. Tämä tietysti koskee vain valkoihoista kristillistä valtakulttuuria eikä esimerkiksi muslimeja, joille puolestaan tarjoillaan sharia-lakia.\nOvathan Ruotsin vihreät nuoret jo esittäneet lukumääräneutraalia avioliittoa, mutta se oli tarkoitettu muslimeille. Suomessa ollaan vielä jäljessä, kun joku kansanedustaja kehtaa vielä vastustaa homoperheiden ”sisäistä” adoptiota eikä edes joudu mielipiteistään vankilaan vaan selviää puhemiehen nuhteilla ja valtamedian lynkkauksella.\nLähettänyt Vasarahammer klo 00:01 7 kommenttia:\nTunnisteet: poliittinen korrektius, postmodernismi\nLähettänyt Vasarahammer klo 19:47 14 kommenttia:\nJos todellisuus ei vastaa omia toiveita, tämä ei läheskään aina johda omien mielipiteiden tarkistamiseen. On paljon helpompaa keksiä vaihtoehtoinen selitys tapahtuneelle ja teeskennellä, että mitään ongelmia ei ole.\nReepalu ja juutalaisvastaisuus\nEnnen lukemisen jatkamista kannattaa katsoa tämä video. Siinä amerikkalainen kristillinen CBN- tv-yhtiö kertoo ruotsalaisen Malmön kaupungin tilanteesta Gazan konfliktin aikana. Raportissa kerrotaan, kuinka Malmössa monikulttuurikokeilussa kaikki ei ole onnistunut. Maahanmuuttajavaltaisessa Rosengårdin lähiössä työttömyys on 70 prosenttia. Palo- ja pelastustyöntekijät eivät suostu menemään lähiöön ilman poliisisaattuetta.\nRaportissa myös kuvataan, kuinka äärivasemmisto ja muslimit yhdistivät voimansa Ruotsin ja Israelin välisen tenniksen Davis cupin ottelun yhteydessä. Raportti myös mainitsee Israelin puolesta Gazan konfliktin yhteydessä järjestetyn mielenosoituksen, jonka muslimeista koostunut vastamielenosoitus onnistui hiljentämään, koska poliisi ei reagoinut vastamielenosoittajien palopommeihin vaan keskeytti Israelin puolesta järjestetyn mielenosoituksen.\nViimeisimmässä numerossaan Ruotsin juutalaisten lehti Judisk Krönika haastatteli Ilmar Reepalua (katso sivut 25-27). Kun Reepalulta kysytään, ymmärtääkö hän juutalaisten uhanalaista asemaa Malmössa, hän vastaa:\n”En ole itse havainnut merkkejä tästä lukuun ottamatta lukemiani yleisönosastokirjoituksia. On kuitenkin ikävää, että sellaista tapahtuu ja että juutalaiset tuntevat olonsa uhatuiksi antisiionististen ja oikeistolaisten ryhmien kuten Bevara Sverige Svenskt taholta.”\nBevara Sverige Svenskt –nimistä yhdistystä ei enää ole olemassa. Lisäksi mielenosoituksessa juutalaisten puolesta esiintyi ”äärioikeistolaisen” Ruotsindemokraatit-puolueen aktiiveja. Judisk Krönika –lehden kansikuvateksti ”Khaybar, Khaybar ya Yahud” lisäksi kertoo, miltä taholta uhka juutalaisia kohtaan oikeasti on peräisin.\nReepalua tämä ei kuitenkaan haittaa. Judisk Krönika kysyy häneltä, keitä hän pitää syyllisinä juutalaisiin kohdistuviin viharikoksiin. Reepalu vastaa:\n”He voivat olla pelkkiä huligaaneja. Mutta oikealta laidalta löytyy myös ryhmiä, jotka ahdistelevat ihmisiä eli ns. historiallisia revisionisteja.”\nTässä Reepalu on oikeassa, vaikka historiallisesta revisionistista tulee ensimmäisenä mieleen länsimainen holokaustinkieltäjä. Muslimien keskuudessa holokaustin kieltäminen on yleistä, ja Adolf Hitlerin Mein Kampf keikkuu bestseller-listojen kärjessä useissa muslimimaissa. Reepalu ei kuitenkaan tarkoita revisionisteilla muslimeja.\nLopuksi Repalulta kysytään, mitä hän tekisi asukkaiden suojelemiseksi, jos linja-autot ja kahvilat räjähtelisivät Malmössa. Reepalun vastaus on paljon puhuva:\n”Rehellisesti sanottuna pitäisi katsoa tapahtuneen syitä. Miksi ammutaan ja pommitetaan? Tämä kysymys on esitettävä. Keskeinen kysymys on se, että Israel miehittää palestiinalaista maata.”\nReepalu on vastauksissaan epärehellinen ja kieltää juutalaisvihan todelliset syyt. Ehkä hän sisimmässään ymmärtää, että muslimien juutalaisviha on vastenmielistä. Samalla hänen on pakko tunnustaa, että Malmössa muslimit muodostavat merkittävän osan sosiaalidemokraattien äänestäjistä. Siksi hän valehtelee ja kieltää todellisuuden.\nRaiskauksien suurvalta Ruotsi\nHelsingin Sanomat uutisoi Ruotsin raiskausepidemiasta otsikolla ”Ruotsissa eniten rikosilmoituksia raiskauksista Euroopassa”. Hs kertoo:\n”Ruotsissa tehdään vuosittain 46 ilmoitusta 100 000 asukasta kohden, mikä on neljä kertaa enemmän kuin muissa Pohjoismaissa.”\nTässä vaiheessa lukijalle herää kysymys, mikä ajaa Lennartin ja Sven-Åken väkisinmakaajiksi. Valistuneena lehtenä Helsingin Sanomat kertoo vastauksen:\n” Suurta eroa selittävät osittain eri maiden oikeusjärjestelmien erilaiset käytänteet ja luokitukset. Tutkimuksen mukaan raiskaus on silti yleisempi rikos Ruotsissa kuin muualla\nEuroopassa. Tätä selitetään muun muassa korkealla alkoholinkulutuksella, vapaalla seksuaalisuudella ja sukupuolielämän aloittamisella jo nuorella iällä.”\nTietysti sillä, että Ruotsi ottaa väkilukuun nähden enemmän siirtolaisia Lähi-idästä ja Pohjois-Afrikasta kuin mikään muu EU-maa, ei voi olla mitään tekemistä raiskauksien suuren määrän kanssa. Ilmoitettujen raiskausten määrä on Ruotsissa kasvanut 400 raiskauksesta 4200:an vuosien 1979 ja 2006 välisenä aikana. Samaan aikaan myös maahanmuutto Lähi-idästä ja Pohjois-Afrikasta on kasvanut, eli näiden välillä on selkeä korrelaatio. Tämä ei kuitenkaan ole sama kuin kausaliteetti, eli Helsingin Sanomat voi hyvillä mielin uutisoida, että raiskausten lisääntyminen johtuu korkeasta alkoholinkulutuksesta, vapaasta seksuaalisuudesta ja sukupuolielämän aloittamisesta jo nuorella iällä.\nÄskettäin Ruotsissa tuomittiin kuusi ns. raiskaajaliigan jäsentä tuomittiin vankeusrangaistuksiin törkeistä alaikäisiin kohdistuneista raiskauksista. Tapaukset sattuivat Tukholman eteläpuolella sijaitsevassa Södertäljen kaupungissa, jossa asuu paljon Lähi-idästä kotoisin olevia maahanmuuttajia (ja toki myös suomalaissiirtolaisia). Expressenin uutisesta herää epäilys, että Lennart ja Sven-Åke eivät kuulu syyllisten joukkoon, vaikka syyllisen kasvot on ruotsalaismedian tyyliin pikselöity.\nHelsingin Sanomat lainaa valheellista uutista, koska lehden journalismiin ei kuulu lähdekritiikki. Valheellinen uutinen lisäksi palvelee Helsingin Sanomien vasemmistoliberaalia linjaa, joten Helsingin Sanomat kieltää todellisuuden.\nRuotsin mediahan ei tunnetusti valehtele. Kun kaksi ruotsalaista tyttöä, Jenny ja Linda, raiskattiin uudenvuodenaattona 2005, Ruotsin suurin sanomalehti Aftonbladet kertoi raiskaajien koostuvan kahdesta ruotsalaisesta, yhdestä suomalaisesta ja yhdestä somalista. Aftonbladet ei kertonut, että raiskaukseen osallistuneet kaksi ruotsalaista ja yksi suomalainen olivat alkuperältään somaleja. Aftonbladet valehteli, koska ruotsalaisten ei tarvitse tietää tätä asiaa. Onneksi suomalaismedia kertoo totuuden sellaisenaan, mitään salaamatta.\nLähettänyt Vasarahammer klo 23:39 5 kommenttia:\nTunnisteet: Israel, mediakritiikki, poliittinen korrektius, Ruotsi\nYleisradion uutislähetys, jossa Helsingin kaupunginvaltuutettu Jussi Halla-ahoa kutsuttiin rotutohtoriksi, ei johtanut syyteharkintaan, vaan esitutkinta päätettiin lopettaa. Jos tämä oli jolle kulle yllätys, hän elää vaihtoehtoisessa universumissa.\nToki poliitikkojen pitää pystyä kestämään kovaakin arvostelua. Se kuuluu toimenkuvaan. Silti pahimmat nimittelyt ja ylilyönnit on perinteisesti säästetty viihdeohjelmiin ja kolumneihin. Pääuutislähetyksessä ei pitäisi esittää toimittajan henkilökohtaisia antipatioita tai selkeää poliittista propagandaa. Se, joka uskoo Ylen uutislähetysten noudattavan näitä periaatteita, uskoo todennäköisesti myös joulupukkiin ja hammaskeijuun.\nYleisradio on aina ollut läpeensä politisoitunut laitos, jossa toimittajakunnan poliittisella koostumuksella on ollut enemmän merkitystä kuin ammattitaidolla. Pahimmillaan tämä näkyi 1970-luvulla mutta edelleenkin Tampereen yliopisto tuottaa loputtomasti vasemmistolaiseksi aivopestyjä toimittajia lupamaksuyhtiön tarpeisiin.\nKun radion aukaisee, niin kohta raukaisee\nNykyinen Yleisradio ei ole niinkään puolueisiin sitoutunut kuin valtion byrokratiakoneiston viranomaispropagandan välityskanava. Uutislähetykset kertovat, miten virkakoneisto yrittää kontrolloida tavallisten kansalaisten elämää mitä moninaisimmilla tavoilla. Monelle omilla aivoillaan ajattelevalle ihmiselle moinen ylhäältä päin tuleva ohjaus tuntuu vastenmieliseltä.\nKaikkein vasemmistolaisimmillaan Yleisradio näyttäytyy radion puheohjelmissa. Näin on ehkä siksi, että vain harva kuuntelee niitä. Allekirjoittanut kiduttaa ajoittain itseään kuuntelemalla Ylen ykkösaamua. Toimittajatkin ovat tulleet tutuiksi nimen ja äänen perusteella. Petri Kejonen on suhteellisen asiallinen mutta Sakari Kilpelän lipevä asenteellisuus pistää rehellisesti sanottuna vituttamaan.\nKaiken kruunaavat kolumnistit, jotka lähes poikkeuksetta edustavat vasemmiston kaikkein tunkkaisinta 70-lukulaista siipeä. Jertta Blomstedt (o.s. Roos) kuuluu ”entisiin stalinisteihin”, jotka keskittyvät kapitalismin ja (amerikkalaisen) yritysmaailman mollaamiseen. Hannu Reime puolestaan ei ole koskaan päässyt irti 70-lukulaisesta Palestiina-aktivismistaan ja on hänkin viime aikoina päässyt vauhtiin kapitalismin kritiikissään. Ilmeisesti 70-lukulaiselle talouslama tarjoaa hyvän mahdollisuuden mainostaa useaan kertaan epäonnistuneeksi ja tuhoisaksi osoittautunutta talouskokeilua eli sosialismia uudelleen ratkaisuksi kapitalismin kriisiin.\nVasemmistoliittolainen Tommi Hoikkala edustaa nuorempaa, alle 60-vuotiaiden sukupolvea, joka vähän myöhästyi parhaimmista taistolaisajoista. Kaarin Taipale (sd.) on kolumnisteista oikeistolaisin. Pakkohan sellainenkin on näön vuoksi olla.\nTäältä löytyy näyte viimeisimmästä Ykkösaamusta. Siinä käsitellään äskettäin päättynyttä Suomen suurinta talousrikosjuttua. Sakari Kilpelän haastateltavina oli poliisi ja talousrikollisuutta tutkivan Virke-projektin johtaja. Kaksi valtion virkamiestä kertoo, kuinka talousrikollisuutta torjutaan. Missään vaiheessa ei kerrota pimeän työn teettämisen perimmäistä syystä eli verojen ja veroluonteisten maksujen korkeaa osuutta (yli 50 %) työvoimakustannuksista.\nSakari Kilpelä myös valistaa, kuinka EU jää Tshekin ”vanhollisen” presidentin panttivangiksi, jos Tshekki ei ratifioi Lissabonin sopimusta.\nSitten kysytään, mitä iloa EU:sta on. Vastaamassa ovat Miapetra Kumpula-Natri (sd.) ja Jussi Saramo (vas.). Ilmeisesti ohjelmaan on haluttu mielpidekirjoa, koska sinne haettiin EU-myönteinen vasemmistolainen ja EU-vastainen äärivasemmistolainen valistamaan kansaa.\nEnnen viikon luontoääntä (kyy) saadaan nauttia Hannu Reimen kolumnista, jossa arvosteltiin maltillista keskitien mielipidettä. Se kun saattaa vuosikymmeniä myöhemmin osoittautua äärimielipiteeksi. Reime teki kolumninsa mitä ilmeisimmin tämän artikkelin perusteella. Reime itse kuitenkin yrittää artikkeliin tukeutuen todistaa ”edistyksellisen” maailmankatsomuksen ja vasemmistomoralismin erinomaisuutta. Tähän tarvitaan yksi olkiukkoargumentti ja yksi älyllinen kuperkeikka, jolla orjuuden kannattamisesta tehdään äärioikeistolaista (=paha) ja orjuuden vastustamisesta äärivasemmistolaista (=hyvä). Lopullisesti Reime menettää uskottavuutensa esittämällä natsit maltillisuuteen vetoavina keskitien kulkijoina.\nKenenkään ei ole pakko katsoa Ylen tv-ohjelmia tai kuunnella sen radio-ohjelmia. Kaikkien televisiovastaanottimen omistajien on kuitenkin pakko rahoittaa Yleisradiota. Koska yhä useampi kokee tulevansa toimeen ilman Yleisradiota ja haluaa välttää aina vain kallistuvan tv-maksun, Yleisradio on joutumassa rahoitusongelmiin.\nTässä vaiheessa tuntuisi luonnolliselta kysyä, eikö Yleisradiota voisi joko lakkauttaa tai tietoisesti supistaa ja myydä osan siitä yksityisille. Koska Yleisradio on valtion omistama ja poliitikkojen hallinnoima, tämä kysymys on tietysti väärä. Valtion ratkaisu valtion tv-yhtiön ongelmaan on säätää Yleisradion rahoitus pakolliseksi kaikille eli myös niille, jotka eivät omista televisiota.\nKaikki kuitenkin käyttävät internetiä ja Yleisradion ohjelmat näkyvät netissä Areena-palvelun kautta. Jälkikäteen Areenan lanseeraus vaikuttaa troijalaiselta puuhevoselta, jonka päätarkoituksena oli mahdollistaa lopullinen ratkaisu rahoitusongelmaan tuomalla ohjelmat internetiin kaikkien saataville.\nLähettänyt Vasarahammer klo 23:41 1 kommentti:\nTunnisteet: propaganda, Suomi, vasemmisto, Yle


Olemme viettäneet viime aikoina ilahduttavan monta iltaa erilaisissa ravintoloissa hyvän ruoan ja juoman merkeissä. Ravintolaillallisputki on kestänyt oikeastaan koko talven ja mikä voisikaan olla parempi tapa hakea piristystä talveen kuin kokoontua hyvässä seurassa saman pöydän ääreen herkuttelemaan. Nyt varsinkin kun isommat lomamatkat ja muu kiva saa odottaa taloprojektin valmistumisen jälkeistä aikaa, on mukava viettää edes muutama pienempi hetki poissa arkihuolien, -kiireen ja -stressin ulottumattomissa.\nVaikka ravintolaillalliset ajoitetaan yleensä viikonlopulle, on välillä hauska piristää vaikkapa tappavan tylsää maanantaita pienellä ravintolahetkellä. Näin teimme eräänä loskaisena helmikuun maanantaina Vilukissan ja Maajussin morsiamen kanssa kun treffasimme Manalassa työpäivän päätteeksi.\nMinä valitsin alkuruokalistalta Manalan alkuruoat -nimisen annoksen siinä möllöttävän briejuuston innoittamana, ja toivoin kovasti, että annoksella olisi riittävästi kokoa viemään nälkä pois vaikka se alkuruoaksi lasketaankin. Ja olihan sillä, lautanen oli täynnä herkkuja jotka haarukoin suuhuni viimeistä pisaraa myöten ja olo oli sen jälkeen juuri sopivan kylläinen.\nRäpsäisin nopeasti kuvat myös kavereiden annoksista, mutta unohdin kysyä miltä ruoka maistui. Voinemme kuitenkin olettaa sekä margheritapizzan että lohikeiton olleen hyvää, sillä huono ruoka kyllä yleensä raportoidaan kavereille. Toisaalta lääpimme niin innoissamme pöydässämme möllöttävää vauvamahaa, että ruoka jäi sen rinnalla toisarvoiseksi asiaksi.\nSamalle viikolle Manala-illan kanssa osui myös toinen ravintolaillallinen. Vietimme nimittäin Henkan kanssa saman viikon torstaina ollutta ystävänpäivää Cantina Westin hampurilaisviikoilla. Kuten saatatte muistaa, kävimme maistelemassa hampurilaisviikkojen antia jo tammikuussa, ja vakuutuimme herkuista niin, että meidän täytyi palata hampurilaisten ääreen vielä uudestaankin.\nEniten mielessämme, tai oikeastaan Henkan mielessä, kummitteli jättimäinen Big Rig, mutta koska herra oli syönyt päivällä tukevan lounaan, ei nälkä ollut tarpeeksi suuri Big Rigille. Niinpä Henkka otti hyväksi havaitun biisoniburgerin ihanilla bataattiranskalaisilla ja kovin tyytyväisen näköisenä herra haarukoi annostaan.\nItse arvoin pitkään kala-annoksen, juustoannoksen ja kasvisannoksen välillä päätyen lopulta ihanaan Cheese Royaliin. Juuston ystävän annos sisältää vuohenjuustoa, halloumia ja cheddaria, herkullista chilisämpylää, tuoreyrttimajoneesia ja niitä törkyhyviä bataattiranskalaisia. Ihan mielettömän hyvä annos siis.\nJuomaksi otimme jo hampurilaisviikkojen lehdistötilaisuudessa maistamaamme Brooklyn Lageria, joka on noussut kohisten lempioluidemme joukkoon. Ja hyvältä se maistui nytkin, aivan kuten hampurilaisemmekin. Palvelu oli todella ystävällistä ja ripeää, joten illallinen oli kaikin puolin oikein onnistunut.\nTämä oli muuten jo 17. kertamme Cantina Westissä. Mitähän kivaa keksimme sitten kun 20. kerta koittaa? Kaikkihan alkoi yli neljä vuotta sitten ensitreffeistämme hevospihvin merkeissä, minkä jälkeen olemme palanneet kerta toisensa jälkeen herkuttelemaan Kasarmikadulle. Cantina West tuntuukin jo melkein kodilta ja palaamme sinne varmasti vielä monen monta kertaa.\nlauantai, 2 maaliskuun, 2013 by Martina


Asunto Asturies Plaça De La Virreina\nBarcelonan asunnot › Majoitus Barcelonassa › Gràcia › Asturies Plaça De La Virreina\nAsturies Plaça De La Virreina (viite: B35894)\nKuukausivuokra parveke, ilmastointi ja Gràciassa\nMukava asunto 70 m 2, ihanteellinen pari tai henkilö. Se on kahden hengen makuuhuone ja kylpyhuone, jossa suihku. Huoneisto on hyvin sisustettu suuri olohuone huone erittäin kirkas Kiitos parvekkeet precense. Keittiö on riippumaton ja kaikissa. Asuminen myös on internetyhteys, Ilmastointi ja tv.\nGràcia-alueella sijaitseva löydät monta ruutua terassit ja pieniä kauppoja jalankulkijoiden kaduilla. Tunnelma on aito ja lupsakka monien artistien. Olemme erityisesti huomaavat juhlissa Gràcia. Voit nauttia Barcelonan pois turisti vilske lähellä keskustaan julkisilla liikennevälineillä. Lähimmät metroasemat ovat Lesseps ja Joanic.\nAsturies Plaça De La Virreina can be reserved only if the booking start date is between 31 joulu 2022 - 12 tammi 2023


Novika by Ava Demi N°02 Semi Soft -rintaliivit Topaz Blue | Lumingerie rintaliivit ja alusasut isorintaisille\nNovika by Ava AW21 Allure! DEM-No-02-TOP\n70D (1) 75D 80D (2) 85D (3) 90D (2) 95D (2) 100D (2) 105D (2)\n65E (1) 70E 75E (1) 80E (3) 85E (3) 90E (3) 95E (2) 100E (2) 105E (2)\n65F 70F (2) 75F (3) 80F (3) 85F (4) 90F (3) 95F (2) 100F (2) 105F (2)\n65G (1) 70G (2) 75G (4) 80G (4) 85G (4) 90G (3) 95G (2) 100G (2)\n65H (1) 70H (2) 75H (4) 80H (4) 85H (3) 90H (3) 95H (2)\n65J (1) 70J (1) 75J (2) 80J (2) 85J (1)\n70D 80D 85D 90D 95D 100D 105D 65E 75E 80E 85E 90E 95E 100E 105E 70F 75F 80F 85F 90F 95F 100F 105F 65G 70G 75G 80G 85G 90G 95G 100G 65H 70H 75H 80H 85H 90H 95H 65I 70I 75I 80I 85I 90I 65J 70J 75J 80J 85J 75K 80K 75L\nDemi-rintaliivit ovat kaarituetut ja niissä on alaosastaan kevyesti ja topatut kupit. Kuppien toppaus on hieman joustavaa ja vaahtomaista spacer-materiaalia. Kupin yläosassa sekä edessä rungossa ylellisen upeaa metallinhohtoista ja petroolia kirjailua. Näyttävät satiininauhoilla koristellut saumat on myös tikattu kuparinvärisellä tikkilangalla. Edessä näyttävät remmikoristeet. Liivin takaosa on yksiväristä neulosta. Olkaimet ovat koko matkaltaan säädettävät. Olkainten leveys riippuu valitusta koosta.\nMallin leikkausnumero on K1030 ja tällä numerolla löydät jatkossakin Avan ja Novikan malliston samanmalliset liivit.\nhttps://www.lumingerie.fi/demi-n02-semi-soft-rintaliivit-topaz-blue 103844 Demi N°02 Semi Soft -rintaliivit Topaz Blue https://www.lumingerie.fi/images/products/demi-no2-semi-soft-bra-topaz_orig.jpg 59,00 EUR In Stock /Puolitopatut rintaliivit Demi-rintaliivit ovat kaarituetut ja niissä on alaosastaan kevyesti ja topatut kupit. Kuppien toppaus on hieman joustavaa ja vaahtomaista spacer-materiaalia. Kupin yläosassa sekä edessä rungossa ylellisen upeaa metallinhohtoista ja petroolia kirjailua. Näyttävät satiininauhoilla koristellut saumat on myös tikattu kuparinvärisellä tikkilangalla. Edessä näyttävät remmikoristeet. Liivin takaosa on yksiväristä neulosta. Olkaimet ovat koko matkaltaan säädettävät. Olkainten leveys riippuu valitusta koosta.\nMallin leikkausnumero on K1030 ja tällä numerolla löydät jatkossakin Avan ja Novikan malliston samanmalliset liivit. Kaarituettu, puolitopattu liivi 65-105, D-L Novika by Ava Naiset


Ferrarin savustus käy Mersu-väen keuhkoille – Niki Laudan valitus kuuroille korville - MTVuutiset.fi\nFerrari savuttaa Barcelonan testivarikolla. xpbimages.com\nJulkaistu 20.04.2018 17:50\nKansainvälinen autoliitto FIA ei aio puuttua Ferrarin tämän vuoden F1-auton runsaaseen savuttamiseen, kertoo kilpailujohtaja Charlie Whiting.\nFerrari herätti ihmetystä jo Barcelonan talvitesteissä, kun sen autoista nousivat tuhti savupilvi aina varikolta matkaan lähdettäessä. Sama ilmiö on jatkunut kauden avauskisoissa, mikä on alkanut jo ärsyttää vastustajia.\nLUE MYÖS: Ferrari pöläyttelee valkoista savua – Ossi Oikarinen kertoo, mistä on tarkalleen kyse\nMercedeksen F1-tiimin hallituksen puheenjohtaja Niki Lauda valitti asiasta Auto Motor und Sport -lehdessä.\n– Me tukehdumme varikolla joka kerta, kun se alkaa. FIA:n pitäisi tutkia sitä, Lauda kommentoi.\nValkoinen savu tulee mitä todennäköisimmin Ferrarin huohottimesta. FIA muutti linjasi kausien välissä, että jatkossa öljyä ei saa enää käyttää polttoaineen seassa suoritusta parantamassa, joten se on ohjattava pois polttomoottorista. Näin ollen palava öljy muodostaa kampikammioon runsaasti savua.\nKilpailujohtaja Charlie Whiting ei ole ajatellut reagoida Laudan hengitysvaikeuksiin.\n– Olen varma, että he ratkaisevat sen ongelman, Whiting toteaa F1i.comin mukaan.


Jarrupalavaroitin - Page 2 - BTCF Forum\n14-04-2019, 19:14 #11\nItse olen käyttänyt ainakin onnistuneesti E61:ssä uutta anturia nippusiteellä sidottuna sopivaan paikkaan, en tykkää kun anturin joutuu yleensä vaihtamaan vaikka vain "herkistelee" jarrut eli ottaa palat pois ja putsailee paikat.\nItse en ole koskaan joutunut jarruja "väliherkistelemään". Eli kun jarrut rempataan,vaikka vain palojen vaihto,niin silloin paikat putsataan ja herkistellään kunnolla. Ei niihin jarruihin mitään ylimääräisiä väliputsauksia tarvi tehdä,kun tekee kerralla sen homman kunnolla. Ja tällöin myös anturit uusitaan.


Huhti-toukokuussa Smashin seuramatkalle Turkkiin - Smash ry\nHuhti-toukokuussa Smashin seuramatkalle Turkkiin\nLähde mukaan. Huom. ilmoittautumisaika 14.11.15 mennessä\nHuhti-toukokuun tennisleiri Smashiläisille\nTurkin Sidessa 30.4.-7.5.2016\nNyt sinulla on mahdollisuus lähteä Smashin valmentajien opastuksella keväällä 2016 Smashin tennisleirille Turkkiin.\nMatka on tarkoitettu ensisijaisesti kilpapelaajille, tennistä aktiivisesti harrastaville sekä seuravalmennuksessa mukana oleville varsinaisesti Smashiä edustaville jäsenille. Osallistujilta edellytetään aikaisempaa kokemusta tenniksestä.\nTänä vuonna matkalle on varattu 20 paikkaa ja matkalle lähteville harrastajapelaajille sovelletaan Nuori Suomi –henkisiä pelisääntöjä ja velvollisuuksia sekä kilpapelaajille kilpavalmennuksen pelisääntöjä. HUOM! Paikkoja on rajoitetusti ja lisäpaikkoja yritetään saada tarvittaessa. Jokainen on itse velvollinen ilmoittautumaan leirille ohjeiden mukaan. Valmentajat eivät ilmoita pelaajia leirille!!!\nSitovat ilmoittautumiset ja mahdolliset tiedustelut Tapio Totro tapio.totro at finlandtennis.com . Matkalle lähtijät valitaan ilmoittautumisjärjestyksessä. Ilmoittautumisen yhteydessä kerrottava: nimi, syntymäaika, osoite, matkapuhelinnumero, mahdollinen huonekaveri / toivomus, varsinainen seura, muuta?\nLähtö: 30.4.16 Helsingistä klo 1700, Antalya 2055 ja lähtö Antalya klo 2155, Helsinki 0150 8.5.16\nHotelli: Club Grand Side (all inclusive) http://www.tjareborg.fi/turkki/side/club-grand-side\nMassakentät viereisen hotellin yhteydessä.\nMatka laskutetaan etukäteen valitsemasi Group -hinnan mukaan ja matkan ensimmäinen erä (50%) tulee maksaa ennen matkaa ja toinen laskutetaan leirin jälkeen.\nMatkaa järjestävä toimikunta pidättää itsellään oikeuden tehdä muutoksia lähtijöiden valintamenettelyyn ja ryhmäjakoihin. Jos mukaan ilmoittautuneelle lähtijälle ei löydy sopivan tasoista harjoitusryhmää voi matka peruuntua hänen osaltaan.\nMatkalla ei ole varsinaista ”matkanjohtajaa” eikä yhteistä iltaohjelmaa tennisharjoitusten ulkopuolella eikä myöskään yhteisruokailua lukuun ottamatta iltajuhlan yhteydessä nautittavaa päivällistä. Lentokenttäkuljetukset ja lentoruokailut kuuluvat all inclusive –matkan hintaan.\nTurkkiin matkustavien passin tulee olla voimassa vähintään 5 kk maahan saapumisen jälkeen. Mikäli matkalle osallistuja ei ole Suomen kansalainen, pitää mahdollinen viisumitarve tarkistaa etukäteen lähetystöstä / konsulaatista. Lapsella tulee olla oma passi.\nSitovat ilmoittautumiset 14.11.2015 mennessä. Huom. paikkoja rajoitetusti.\nMatkan hinta eri ryhmille:\nLeiriharjoittelu 2 h tennistä päivässä ohjatusti ja 12 h viikossa omaa\npeliä / ohjattuja pelejä. (Tuntimäärä tarkentuu saapumis- ja lähtöaikojen mukaan)\nYli 18-vuotias aikuispelaaja n. 900 €\nAlle 18- vuotias junioripelaaja n. 900 €\nLisävuoteella majoittuminen -20€\nPääsääntöisesti 1 valmentaja hoitaa 2 kenttää normaaleissa harjoituksissa.\nMatkan hinta ilman tennistä 820 euroa. Matka ilman tennistä on sallittu vain huoltajana toimivalle aikuiselle tai sisarukselle.\nMajoittuminen on kahden henkilön huoneistoissa. Lisävuode mahdollinen\nMatkanjärjestäjä pidättää oikeuden sijoittaa huoneiston vapaalle paikalle matkalle lähtijän ellei huoneistoon kuuluvat maksa ns. tyhjästä paikasta lisämaksua. Muut kuin seuramatkalle osallistuvat hoitavat matkajärjestelyt itse.\nJetTimen lennoilla kuljetettava matkalaukku saa painaa enintään\n20 kg sisältäen käsimatkatavaran max. 5 kg. Käsimatkatavaran\nenimmäismitat ovat 55 x 40 x 20 cm.\nVoit ostaa etukäteen lisäkiloja\nmatkatavaroille sekä erikoismatkatavaraa osoitteesta\nLisätietoja: tapio.totro at finlandtennis.com


Täydellisyyttä tavoitteleva kirjailija kirjoitti toista romaaniaan kahdeksan vuotta - Kulttuuri | HS.fi\nLaura Lindstedt kertoo, että sana Oneiron vain lävähti jostakin hänen päähänsä. (KUVA: Juhani Niiranen HS)\nJulkaistu: 23.8.2015 2:00 , Päivitetty: 23.8.2015 8:43\nKirjailija Laura Lindstedt kumartuu ja hieroo ohimoitaan. "Kaikki sanat ovat perseestä." Hän yrittää manata esiin lauseita, jotka selittäisivät, miten ihminen voi olla yhtaikaa piinkova rationalisti ja alitajuntansa syvyyksiä totteleva kirjailija. "Ääh. Se on paradoksi. Selitän myöhemmin.


Placebo lykkäsi kiertuetta viruksen vuoksi. | Viihdeuutinen.net\nKoska Brian Molko ei pysty puoleentoista kuukauteen hoitamaan hommiaan Placebossa, bändi on joutunut managerinsa kanssa siirtämään aikaisemmin suunnitellun kiertueen Pohjois-Amerikassa hamaan tulevaisuuteen.\nPlacebo tulee julkaisemaan uusimmalta studioalbumiltaan seuraavan singlen kappaleesta “The Never-Ending Why”. Se julkaistaan yksinomaan Placebon kotimaassa Iso-Britanniassa, sekä Norjassa, 14. syyskuuta 2009. Sen jälkeen ilmestyy “Ashtray Heart” albumilta “Battle For The Sun“ Euroopan alueella 21. päivä syyskuuta — tämä single ilmestyy muualla kuin Norjassa ja Britanniassa. Singlet tullaan julkaisemaan tietyille maanosille. Ne aiotaan paketoida yhteen julkaistavaksi digitaalisessa muodossa iTunes-musiikkipalvelussa.


Nail it to the Ground: heinäkuuta 2015\nTaas ollaan yhtä kokemusta rikkaampia, nimittäin testasin ensimmäistä kertaa ihan itse leikattuja fimoja. Olen aikaisemmin käyttänyt tyytyväisesti vain valmiiksi leikattuja fimoja ja kuvitellut, että niiden leikkaaminen pötköstä omin kätösin olisi jokin suuri toimenpide. Sain tovi sitten Inkki Pinkiltä pari fimopötköä testiin ja sitten vielä Eekku enkelinä lähetti minulle fimoleikkurin. Fimojen suikaloiminen leikkurilla olikin yllättävän helppoa. Fimoista sai jopa ohuempia kuin aikaisemmin käyttämistäni valmiiksi leikatuista. Muutenkin tykkäsin näistä kukkafimoista kovasti. Tummat reunat loivat kukille kivan kontrastin. Koodilla Blogi saa muuten 20% alennusta Inkki Pinkin fimoista ja muista tuotteista vielä tämän kuun loppuun.\nFimoja lukuunottamatta nämä eivät olleet mitkään lempilakkaukseni, koska leimaamiseen käyttämäni kynsilakanpoistoaine loppui ja jouduin käyttämään öljypitoista poistoainetta laattojen puhdistamiseen. Ja niinhän siinä kävi, että leimakuviot jäivät aivan vajaiksi ja suttuisiksi. Peukalosta melkein vielä näkee mikä kuvion olisi tarkoitus olla :D Leimat tein siis Dependin 223-metallilakalla laatasta BP-17. Leimakynsien pohjalla on peukalossa ja pikkurillissä kaksi kerrosta Gina Tricotin Purple Wishiä ja etusormessa kolme kerrosta samaisen merkin Peachia. Fimokynsiin lakkasin pohjaväriksi Gina Tricotin Puff Powderia kolme kerrosta sekä pilkuttelin Pirple Wishillä ja Peachilla palloja fimojen ympärille.\nFimot kiinnitin Mavalan värittömällä lakalla, jota levitin myös yhden kerroksen fimojen päälle. Tosi paljon propseja näille fimoille, sillä näistä ei irronnut edes tuota mustaa väriä päällyslakkaa levittäessä. Useista kokeilemistani fimoista on karannut väriä ainakin jonkin verran.\nTosi moni tuntuu vierastavan fimoja sen takia, että ne muka heti putoaisivat kynsiltä pois, mutta minulta ei ole ikinä lähtenyt yhtäkään fimoa lakkauksista ennen kuin olen ne tietentahtoen poistanut. Enkä minä edes käytä mitään kynsiliimaa, ihan vain kiinnitän kirkkaalla lakalla ja siinähän pysyvät. Fimoilla saa lakkauksiin todella helposti iloisen ja pirteän twistin! Sen takia minulta löytyykin laatikosta 4 kiekollista, 3 pussillista ja 4 pötköä fimoja :'D Sitten kun vielä joskus ehtisi käyttääkin niitä.\nTunnisteet: BPS, Depend, fimo, Gina Tricot, Inkki Pinkki, kukka, leimaus, skittlette\nPoimin taannoisesta Sokoksen alennusmyynnistä mukaani Essien Chinchillyn, koska olen tässä kesän aikana jotenkin tavattomasti ihastunut ruskeisiin ja ruskeanharmaisiin lakkoihin. Chinchilly näytti pullossa ihanalta vaalealta hiekanruskealta, mutta olikin kynnellä todella harmaa. Tosin näissä kuvissa lakka näyttää paljon harmaammalta kuin mitä se näytti Sokoksella, mutta ehkä siellä oli vain hämäävä valaistus :D Ei tämä lakka silti mikään suuri pettymys ollut, varsinkin kun onnistuin loihtimaan sen kanssa näin upean skittletten!\nChinchillyä lakkasin keskisormea lukuunottamatta muihin sormiin kaksi kerrosta. Lakka levittyi oikein helposti, mutta kupli hieman. Päällyslakka kuitenkin tasoitti kaikki pikkukuplat, joten eipä se kamalasti haitannut. En vieläkään oikein pidä näistä Essien leveistä sudeista. Koko kynsimaailma tuntuu olevan kanssani eri mieltä, mutta minusta niin leveällä sudilla on vaikea saada siistiä jälkeä. Sen takia en omistakaan kuin neljä Essien värilakkaa. Essien First Base -aluslakkaa en tosin vaihtaisi mihinkään. Ehdottomasti paras kokeilemani aluslakka, jota on käyttänyt jo pullotolkulla.\nKeskisormeen lakkasin kaksi kerrosta Gina Tricotin valkoista ja kiinnitin kultaiset niitit Mavalan värittömällä lakalla. Nimettömän ja peukalon ihanat kiehkuraleimat tein Konadin valkoisella leimauslakalla laatasta BP-28. Etusormeen ja pikkurilliin tuputtelin glitterkolmiot Gina Tricotin Rose Glitter -nimisellä lakalla, joka on kuin luotu tähän tarkoitukseen. Koko kynnelle levitettynä se tuppaa olemaan turhan suurieleinen. Pidin näistä lakkauksista aivain mielettömästi. Aina ei tarvitse olla pinkkiä ja tyttömäistä jotta kynnet olisivat lumoavat!\nTunnisteet: BPS, Essie, Gina Tricot, Konad, kulta, leimaus, skittlette


Taikoja Tuulessa: toukokuuta 2016\nTo Know, To Dare, To Will, To Keep Silent; nämä ovat myös Noidan pyramidina tunnetun konseptin perusta, mutta ne tunnetaan nimellä Magician´s Manifesto. Vaikka monet traditiot seuraavat tätä vanhaa ohjenuoraa, on mielenkiintoista pohtia mitä lisättävää Wiccalla on siihen.\nTo Know, Tietää (Maa)\nTämä kuvastaa itsetuntemuksen tärkeyttä, sillä mistä Jumalattaren löytää paremmin kuin itsestään? Ei riitä että opit kertaalleen tuntemaan itsesi, sillä me kaikki muutumme jatkuvasti, ja juuri kun luulet tietäväsi kuka todella olet, olet jo alkanut muuttua.\nTiedät että Jumala ja Jumalatar ovat todellisia; wiccoilla ei ole sokeaa uskoa. Me voimme luottaa johonkin asiaan ja samalla tietää sen todeksi.\nTietää kehotteeseen liittyy myös tekeminen: tietoa on vaikea saavuttaa ilman työtä! Jos haluat tuntea Jumalattaren, puhu hänelle; jos haluat oppia jotakin, opiskele.\nTo Dare, Uskaltaa (Ilma)\nSinun on oltava tarpeeksi halukas ja uskalias tuntemaan itsesi, kohtaamaan oman varjosi, asettamaan itsesi epämukaviin tilanteisiin ja riisumaan itsesi meriiteistä; olemaan maailman edessä se kuka todella olet. Sinun on myös uskallettava jättää taaksesi ne asiat, jotka eivät sinua enää palvele.\nUskaltamista on myös oman maailman avartaminen, uskomustensa takana seisomista ja niiden puolustamista.\nTo Will, Aikoa (Tuli)\nTahto on se voima jolla muutat maailmaa; se on tärkein osa magiaa. Ilman tahtoa olisimme vain sätkynukkeja elämänpelissä.\nAikomus, tai tahto ei kuitenkaan viittaa jokapäiväisiin mielitekoihimme. Se on se osa meistä joka on kaikista aidointa, ja jonka löydät huolellisella itsetutkiskelulla ja olemalla itsellesi rehellinen. Se on myös Jumalattaren tahto; wiccan edustamat aikomukset ovat Jumalattaren tahdon ilmentymiä. Seuraamalla todellista kutsumustasi seuraat myös Jumalattaren tahtoa.\nTo Keep Silent, Olla hiljaa (Vesi)\nHiljaisuudessa on vastaus kaikkeen. Olla hiljaa tarkoittaa että annat itsellesi aikaa kääntyä sisäänpäin; kuuntele omaa sisäistä ääntäsi ja kuulet Jumalattaren äänen.\nHiljaisuus kehottaa myös kunnioittamaan puhuttua sanaa. Oikein lausutuilla sanoilla on voimakas mahti. Ei ole terveellistä juoruilla tai puhua pahaa toisten selän takana.\nOlla hiljaa viittaa tietenkin myös siihen, että et puhu wiccan opeista; sen sijaan riittää että elät niiden mukaan. Sinun ei tarvitse käännyttää ketään; ole esimerkkinä muille käytöksesi kautta. (Eli ei niin että: ”Tee kuten minä sanon, älä niin kuin minä teen.”)\nKirjoittanut Emerald klo 12:24\nTunnisteet: Elementit, Itsetuntemus, Jumalsuhde, Mietteitä, Noidan pyramidi, Wicca\nMarkkinoille tulee jatkuvasti uusia kiviä, joista osa on uudelleennimettyjä, toisia on rankkojen käsittelyn seurauksena muutettu ja sitten on vielä niitäkin jotka ovat täysin epäaitoja kiviä. Ikävintä asiassa on, että kiviä myyvät tahot eivät välttämättä itsekään tiedä mikä kivi on aito, tai ehkä he eivät välitä. Kivien hinnat ovat pilvissä, eikä se todellakaan johdu siitä että ne olisivat harvinaisia (muutamaa poikkeusta lukuun ottamatta). Se on vain niin hyvää bisnestä!\nVismoutu Bismoot, "Maya ja Lemuria kivi" jonka erehdyin ostamaan, paljastuikin täysin labratoriossa kasvatetuksi kiveksi.\nEn kirjoita tätä juttua vastustaakseni mitään kiviä myyvää liikettä; rakastan kiviä ja haluan voida ostaa niitä ihan suomestakin. Kirjoitan koska haluan että ihmiset tietävät mitä ostavat, sillä muunnellut ja epäaidot kivet eivät toimi samoin kuten luonnolliset. Tietysti voidaan olettaa että mikä tahansa kivi on uudelleenohjattavissa, ja siten epäaitokin kivi voisi toimia samoin kuin aito; mutta onko kukaan ajatellut kiven sisällä olevaa ristiriitaa? Kun huonolaatuisia ametisteja poltetaan jotta niistä saadaan sitriinin kopioita, eivät ne silti ole sitriinejä. Ne ovat ametisteja, joille on kerrottu että ”hei, et kelpaa sellaisena kuin olet”.\nNämä ovat ametisteja. Sirtiinit eivät kasva tuollaisissa sykeröissä ja tuon alin sitriinikin on poltettu, sen paljastaa kuumenneuksessa tulleet valkoiset alueet kiveen.\nLuonnollisessa sitriinissä ei koskaan ole oranssin vivahdetta; jos kivessäsi näkyy valkoista, sekin kertoo että kivesi on poltettu ametistista. Oikeat sitriinit eivät myöskään koskaan kasva sellaisina rykelminä kuin ametisti; ne kasvavat kuten savukvartsi tai vuorikide, ja muistuttavat muutenkin hyvin paljon savukvartsia. Suurin osa markkinoiden sitriineistä on poltettuja (luin jostakin että jopa 99 % ), joten jos haluat aidon kiven, älä osta sitä ”sitriini” nimellä, osta ”luonnollinen sitriini”.\nSavukvartsi ja luonnollinen sitriini - melkein mahdoton erottaa toisistaan silmällä!\nEn tarkoita että käsiteltyjä kiviä ei saisi ostaa, nekin ovat vallan kauniita, mutta mitä enemmän työskentelet kivien kanssa, sitä herkemmäksi tulet niiden energioille ja huomaat että käsitellyissä kivissä on jotain hyvin luotaantyöntävää. Esimerkiksi kaikki Aura kvartsit ovat rankasti käsiteltyjä vuorikiteitä. Ne värjätään/ SÄTEILYTETÄÄN ja käsittely on lopullinen. Vaikka ne ovatkin kauniita, niin niiden ostaminen vain kannustaa kiviteollisuutta lisäämään aitojen kivien muuntelua, ja ei, tässä tapauksessa ihmisen parantelema kivi ei todellakaan voita luonnollisen kiven voimia!\nKaunis savukvartsi, mutta väri ei todellakaan ole luonnollinen.\nHematiitti on tehokas maadoittaja ja sillä luvataan olevan monia terveysvaikutteita. Vaikka kivi on luonnostaan magneettinen, sen lataus on niin pieni ettei sitä voi tuntea. Siispä KAIKKI magneettiset hematiittikorusi ovat feikkejä. Aidossa hematiitissa on hieno punertavan sävy, jos taas vahingossa hajotat hematiittikorusi, ja kiven sisältä paljastuu valkoista, se kertoo että se on tekaistu. (Mutta voi magneettikorusta olla sinulle silti hyötyä!)\nLukuisia kiviä käsitellään enkä pysty tässä jutussani niitä kaikkia käymään läpi: esimerkiksi akaatteja värjätään, howliitteja ja magnesiitteja värjätään muistuttamaan turkoosia, meripihka ei aina sitä miltä näyttää ja sodaliitti ja lapis lazuli on helppo sekoittaa keskenään.. Jos kivi tuntuu sinusta hyvältä, ei siinä ole mitään vikaa, luota intuitioosi. Kivissä täydellisyys ei ole tärkeää; ”virheet” tekevät ne mielenkiintoisiksi.\nKirjoittanut Emerald klo 13:13\nMistä olen hankkinut wiccatietoni\nRakastan erilaisten listojen tekemistä, ja koska muutama henkilö on olut kiinnostunut lukemistani wiccakirjoista, päätin tehdä yksinkertaisen postauksen siitä, mistä olen hankkinut wiccatietouteni. Olet varmasti kuullut että Wiccaa ei voi oppia kirjoista, ja se tarkoittaa yksinkertaisesti sitä, että wicca on kasvava ja muuttuva systeemi uskomuksia ja ajatuksia, ideoita, tietoa ja komeuksia. Wiccaan kuuluu siis olennaisena osana käytännönharjoittelu jota ei voi oppia kirjoista. Kirjoista (tai hyvältä opettajalta) voit kuitenkin oppia teorioita ja löytää uusia näkökulmia.\nKirjat jotka olen jo lukenut\nOlen juuri aloittanut viidennen vuoden Wiccaopiskeluni. (Lasken ajan ensimmäisestä omistautumisrituaalistani.) Olen lukenut suhteellisen paljon kirjoja, olen etsinyt tietoa myös netistä ja tavannut muita ihania wiccoja joilta olen varmasti oppinut yhtä paljon kuin kirjoistakin, sekä olen harjoitellut, harjoitellut ja harjoitellut. Harjoittelu tarkoittaa mm. rituaalien tekemistä, ajatusten kehittämistä, meditoimista, rukoilemista, loitsuja, omien loitsujen, rukousten ja rituaalien kirjoittamista, Varjojen kirjan ja Peilikirjan kirjoittamista, psyykkisten kykyjen harjoittamista ja tietoisempaa elämistä.\nKuten huomaat, wicca vaatii huomattavasti enemmän kuin muutaman kirjan lukemista. Kuitenkin jos rakastat lukemista, niin varmasti haluat lukea myös wiccakirjoja. Paljon tietoa löytyy myös erilaisilta nettisivuilta, blogeista, youtubesta, ja kirjastostakin on saatavilla monia mielenkiintoisia kirjoja, vaikka ne eivät suoraan wiccaan liittyisikään.\nListaan tähän nyt lukemani wiccaa, noituutta tai muuta vastaavaa aihetta käsittelevät kirjat. Jätän listasta pois kirjat joita en ole syystä tai toisesta lukenut kokonaan; minulla on vielä monta hyvää kirjaa odottamassa lukemista, ja joitain olen vain selaillut tai käyttänyt hakuteoksina. Olisi tietysti hauska kuulla onko listassani paljon kirjoja jotka sinäkin olet lukenut?\nKirjat joiden lukemista odotan!\nScott Cunningham: Wicca (opas wiccan harjoittajalle)\nScott Cunningham: Mitä on? Noituus\nScott Cunningham: Maan voimaa - magiaa luonnosta\nScott Cunningham: Maa, ilma, tuli ja vesi – magiaa luonnosta II\nSinger & MacGregor: The only wiccan spell book you´ll ever need\nVivianne Crowley: The Magickal life\nRaven Grimassi: Witches´ Craft\nJanet & Stewart Farrar: The Pagan Path\nMarko Nenonen: Noitavainot Euroopassa, Myytin synty\nMarko Nenonen: Noitavainot Euroopassa, Ihmisen pahuus\nEllen Dugan: Natural Witchery\nDeborah Blake: The Goddess is in the Details\nElizabeth Pepper: The ABC of Magic Charms\nRichard Webster: Värimagia\nKate West: The Real Witches´ Year\nAri Turunen: Hyvän ja pahan merkit eli taikauskoisten tapojen tarina\nTom Lundberg: Nykyajan Jumalatar; Tunne itsesi, ymmärrä muita\nEllen Dugan: The Enchanted Cat\nAnne Lindholm-Kärki: Unet ja Arkkityypit - Naisen sisäiset tiennäyttäjät\nKate West: The Real Witches´ Coven\nDeborah Blake: The Witch´s Broom\nBronwynn Forrest Torgerson: One Witch´s way\nChristopher Penczak: The Inner Temple of Witchcraft\nDeborah Blake: Everyday Witchcraft\nHal Zina Bennett: Spirit Guides\nChristiana Gaudet: Tarot Tour Guide\nFaith Javane & Dusty Bunker: Numerology and the Divine Triangle\nMystiikan maailma: Ajatusten voima\nMystiikan maailma: Kummittelu\nHarri & Ilkka Virolainen: Yliluonnollisten ilmiöiden ensyklopedia\nMystiikan maailma: Noidat ja Noituus\nLlewellyn's Sabbat Essentials: Imbolc\nLlewellyn's Sabbat Essentials: Ostara\nDoreen Virtue: Divine Magic\nChristopher Penczak: The Outer Temple of Witchcraft\nVivianne Crowley: Wicca (A Comprehensive Guide to the Old Religion in the Modern World)\nViidennen vuoden suunnitelmaani kuuluu ainakin Llewellynin sabattisarjan lukeminen loppuun, Penczakin The Temple of Shamanic Witchcraft kirja, tarotkorttien jatkuvaa opiskelua, kivienergioihin syventymistä ja filosofisten kysymysten pohtimista.\nKirjoittanut Emerald klo 17:40


Työpajat ja työhyvinvointi - Radical Soul\nTyöpajat ja työhyvinvointi\nHäämöttääkö edessä järjestön tiimipäivät, jossa pitäisi taklata monia asioita kerralla? Mietityttääkö yhteisösi työhyvinvointi ja stressi?\nTyöpajassani voivat yhdistyä eri teemat, joista pidän koulutuksia: viestintä, vapaaehtoistoiminta, vaikuttamistyö ja varainhankinta sekä strategia.\nRäätälöin työpajan tarpeittenne ja tavoitteidenne mukaan. Lopputuloksena käteen jää innostumisen lisäksi myös konkreettinen suunnitelma kuinka jatkaa tästä eteenpäin.\nPositiivinen stressi, eli eustressi saa ihmisen toimimaan ja kehittymään. Eustressi voi kääntyä negatiiviseksi stressiksi, joka aiheuttaa pitkittyessään vakavia terveyshaittoja. Yksinkertaistettuna elimistö toimiii parhaiten sympaattisen ja parasympaattisen hermostomme tasapainottaessa toisiaan.\nTyön ja vapaa-ajan haasteet, sekä esimerkiksi älylaitteiden käyttö lähes koko hereilläolon ajan, pitävät sympaattisen hermoston jatkuvassa ylikuormitustilassa. Parasympaattista hermostoa, joka auttaa rentoutumaan, voi kuitenkin opetella aktivoimaan pienilläkin toimenpiteillä.\nKuva vuodelta 2012. Hyvä meno ja meininki jatkuu. Oikealla Ritka, the Radical ja vasemmalla Salla, the Soul.\nTyöhyvinvoinnin palvelumme keskittyvät stressistä palautumiseen. Sallan lisäksi mukana on Ritka Heino, jolla on yli 20 vuoden esihenkilökokemus kansainvälisistä organisaatioista. Mentorikoulutuksen lisäksi Ritka on käynyt läpi palautumisvalmennuksen opinnot ja tutustunut laajasti alan kirjallisuuteen ja tutkimukseen.\nVinkki: kuuntele podcast, jossa on vieraana on FCG:n henkilöstöjohtaja Matias Komulainen ja lue aiheeseen liittyvä blogi. Aiheenamme miten pidetään työyhteisöä hyvänä kaiken muutoksen ja murroksen keskellä?\n690€ (sis. alv)\n990€ (sis. alv)\n1 590€ (sis. alv)\n1 990€ (sis. alv)\n2 990€ (sis. alv)\nHintaan sisältyy perehtyminen asiakkaan tarpeisiin ja tavoitteisiin sekä luento/työpajamateriaalien teko. Materiaalit jäävät asiakkaan käyttöön. Tallenteesta veloitetaan 500e kertakorvaus.\nJos koulutusta tai työpajaa ei toteuteta etänä, hintaan lisätään matka-aika 100e/h (jokaiselta alkavalta tunnilta, lähtö Pukinmäestä, Helsingistä) sekä matkakustannukset lukuun ottamatta AB-vyöhykettä pääkaupunkiseudulla.\nPeruutusehdot: luennon ja työpajan voi peruuttaa kuluitta viikkoa aikaisemmin. Tämän jälkeen veloitus on 100% sovitusta hinnasta.\nSaamani palaute puhuu puolestaan\nAina yhtä innostava Salla valmensi Kehitysvammaliiton porukkaa tehokkaassa työpajassa ja neuvoi kampanjoinnin askelmerkit. Teemme yhteisiä tekoja, lisäämme mukaan tunnetta ja tietoa ja teemme kaiken oikea-aikaisesti.